Strategy for youth development and Annual calendar for youth activities in cross-border region

Стратегия за развитие на младежта и годишен календар за младежки дейности в трансграничния регион

Проект “Силни, знаещи, интелигентни, трудолюбиви и амбициозни ученици”, реализиран по Програмата за трансгранично сътрудничество, Инструмента по предприсъединяване България - Турция 2007–2013 г. Партньори по проекта: Сдружение „Заeдно за Свиленград“, град Свиленград; Община Свиленград, България и Гимназия с учителски профил от Одрин, Турция

2012

NTT Projects Ltd.

…………………………………………..

3/30/2012

|  |  |
| --- | --- |
|  |  |
|  |  |

|  |
| --- |
| Strategy for youth development and Annual calendar for youth activities in cross-border region |
| [*Проект “Силни, знаещи, интелигентни, трудолюбиви и амбициозни ученици”, реализиран по Програмата за трансгранично сътрудничество, Инструмента по предприсъединяване България - Турция 2007–2013 г. Партньори по проекта: Сдружение „Заeдно за Свиленград“, град Свиленград; Община Свиленград, България и Езиковата гимназия с учителски профил от Одрин, Турция*.] |

Този документ е създаден от екип експерти на „Ентити Проджектс” ООД, в рамките на възлагане по проект *“Силни, знаещи, интелигентни, трудолюбиви и амбициозни ученици”* (Strong, Knowing, Intelligent, Labouring and Leading Schoolfellows-SKILLS), който се реализира по Програмата за трансгранично сътрудничество, Инструмента по пред-присъединяване България - Турция 2007 – 2013”, Приоритетна Ос 1. „Устойчиво икономическо и социално развитие“, Сфера на интервенция 1.1 „Подобряване на социалното развитие и връзките за социално сближаване“ (Improvement of the social development and social cohesion links).

“This publication has been produced with the assistance of the European Union through the Bulgaria – Turkey IPA Cross-Border Programme. The contents of this publication are the sole responsibility of Civic Association “Together for Svilengrad” and can in no way be taken to reflect the views of the European Union or the Managing Authority of the Programme.”

СЪДЪРЖАНИЕ

[Въведение 5](#_Toc325796786)

[Обосновка 7](#_Toc325796787)

[Цели на стратегията за младежка политика 7](#_Toc325796788)

[Процес по разработване на Стратегията 7](#_Toc325796789)

[Институционална рамка и основни принципи при разработване на стратегията 8](#_Toc325796790)

[Ситуационен анализ на Община Свиленград и Трансграничния регион 9](#_Toc325796791)

[Обща информация за Община Свиленград и трансграничния регион 9](#_Toc325796792)

[Демография и демографски процеси 10](#_Toc325796793)

[Образователна структура и социален статус 13](#_Toc325796794)

[Здравен статус и поведение 18](#_Toc325796795)

[Свободно време и култура 21](#_Toc325796796)

[Състояние на свързаната с младежките дейности инфраструктура: за изкуства, спорт, околна среда, социални контакти, лидерство и др. 27](#_Toc325796797)

[Анализ на местните проблеми в областта на младежките дейности и включване, вкл. по възрастов признак 28](#_Toc325796798)

[Визия 31](#_Toc325796799)

[СТРАТЕГИЧЕСКА ЦЕЛ 31](#_Toc325796800)

[Основни политики в подкрепа развитието на младите хора и приоритети към тях 31](#_Toc325796801)

[Дейности в подкрепа реализацията на политиките и приоритетите за младежко развитие на Община Свиленград и в частност трансграничния регион 33](#_Toc325796802)

[Допълнителни дейности и събития, които са предложени от местната общност: 40](#_Toc325796803)

[План за прилагане на стратегията 43](#_Toc325796804)

[Използвана литература 48](#_Toc325796805)

# Въведение

Във всяко общество младежта е социалната категория, която в най-голяма степен определя неговото бъдеще. В младежка възраст човекът формира своя мироглед и моделира собствения си живот – определя своите най-важни жизнени цели и ценности, избира направления и средства за тяхното постигане, определя отношението към себе си и света, обществото и държавата.

В днешния бързо изменящ се свят просперират онези общества, които могат ефективно да подготвят и използват своя човешки ресурс и особено иновационния потенциал на нацията, носител, на който са младите хора. Това обстоятелство определя въпроса за младежкото развитие като стратегически.

В много страни правителствата отделят голямо внимание на проблемите на младите хора и успешно работят по отношение на: защита на техните права, достъп до добро образование, помощ при търсене на работа, здравеопазване, социални грижи, развитие на спорта и културата за младежи, създаване на равни възможности, интеграция на млади хора в неравностойно положение, използване на научните достижения, иновационни подходи. Този опит може да се използва, но преди това трябва да се осмисли и собствения, националния опит. Трябва да се изучат вътрешните механизми и методите, водещи до реализация на успешни програми с практически и дълговременни резултати и обединение на обществото около тях.

За успешното реализиране на политиките за младежта от голямо значение е участието на младежите в разработването и изпълнението им.

Настоящата Стратегия за развитие на младежта в Община Свиленград е основен документ, определящ стратегическите цели, приоритети, мерки и политики, които ще помогнат за решаването на важни за социално-икономическото развитие на общината задачи; ще създадат възможности и условия за мотивиране, активно и ефективно участие на младите хора в обществения живот. Местната власт определя политиката за младежта като едно от най-важните направления в общата политика за развитие, за да се превърне Община Свиленград в равностоен партньор на европейските общини и региони, включително и трансграничните за ЕС региони, какъвто е Турция. Координираща функция по отношение разработването, реализацията и контрола по изпълнението на Стратегията за младежка политика ще се осъществява от местните власти в партньорство с младежките съвети и организации в трансграничния регион.

Стратегията е създадена в рамките на проект “Силни, знаещи, интелигентни, трудолюбиви и амбициозни ученици” (Strong, Knowing, Intelligent, Labouring and Leading Schoolfellows-SKILLS), който се реализира по Програмата за трансгранично сътрудничество, Инструмента по пред-присъединяване България - Турция 2007 – 2013 г.”, Приоритетна Ос 1. „Устойчиво икономическо и социално развитие“, Сфера на интервенция 1.1 „Подобряване на социалното развитие и връзките за социално сближаване“ (Improvement of the social development and social cohesion links). Водеща организация е свиленградското сдружение „Заедно за Свиленград”, в партньорство с Община Свиленград и Езиковата гимназия с учителски профил от Одрин, Турция. Проектът е на обща стойност 82 457.75 евро и е с времетраене 12 месеца, с начало юли, 2011 г. Основните дейности на проекта включват обширно проучване на международни и Европейски младежки добри практики, както и такива от трансграничния регион, които да обогатят опита на участващите партньори, да привличат децата към извънкласни дейности, включително към такива в областта на опазването на околната среда, спорт, лидерски умения и междукултурно общуване и да повишат капацитета на местните експерти: администрация, учители и треньори. В рамките на проекта се разработва стратегия за развитие на младежта в трансграничния регион. В процеса на нейната подготовка са включени: провеждане на кръгла маса (с участието на учители, администрация, ръководители на клубове, работещи с младите хора и за изпълнение на политики по тяхното включване в обществения живот); двудневен семинар за деца на 11-17 годишна възраст по предизвикателствата пред развитието на младежта в началото на новия век, в Одрин; представяне на Стратегията пред общинските съвети на Общините Свиленград и Одрин (включително предложения за инвестиции и финансово обезпечаване). Стратегията за развитие на младежта в трансграничния регион се приема за важна от всички заинтересовани страни и необходимите финансови ресурси за нейното изпълнение се осигуряват от местните власти, ЕС, национални програми и донори.

*От Екипа на „Ентити Проджектс” ООД,*

*разработил Стратегията,*

*Свиленград,*

*Март, 2012 г.*

# Обосновка

Разработването на стратегия за развитие на младежка политика в Община Свиленград отговаря на необходимостта от определяне на целенасочени и координирани дейности, чийто изпълнение би подпомогнало младите хора при тяхното индивидуално развитие и израстване, при мотивацията им за поемане на социална отговорност и реализация. Стратегията е отправна точка на ръководството на Община Свиленград и всички заинтересовани страни при създаване на дългосрочни традиции в осъществяване на ефективна политика, стимулиране инициативността на младите хора и техните организации.

# Цели на стратегията за младежка политика

1. Да дефинира стратегическа цел и приоритети на младежката политика в Община Свиленград и трансграничния регион за периода до 2015 г., отговарящи на реалните нужди на местните младежи на възраст между 7 и 18 години, както и на тази дефинирана в ЗМ: 15-29 години;
2. Да очертае изпълними подходи за постигане на приоритетите, чрез определяне на адекватни, координирани дейности и тяхното институционално и финансово осигуряване;
3. Да посочи обективни начини за активиране гражданското участие на младите хора в развитието на общността, които да формират чувството им на единение и съпричастност към просперитета на Общините Свиленград и Одрин;
4. Да допринесе за утвърждаването на ново отношение на младите хора при решаване проблеми на устойчивото планиране и развитие;
5. Да обедини всички заинтересовани страни, които имат отношение към младежката политика и по този начин да гарантира синхронизирани усилия в подкрепа на младите хора.
6. Да спомогне за балансирано планиране на ресурси за изграждане на необходимата инфраструктура и материална база и развитие на човешки капацитет, основано на реални нужди, интереси и тенденции в младежките активности.

# Процес по разработване на Стратегията

Младежката стратегия е разработена в периода ноември, 2011 – март, 2012 година в резултат на активни консултации с целевите групи. Тя е предназначена да подпомага Общинския съвет, Общинска администрация на Свиленград и други заинтересовани институции и партньори в трансграничния регион, за да се координират усилията за развитие на местните млади хора, на възраст между 7 и 18 години в Община Свиленград, въвличайки и партньорски инициативи от трансграничния регион на Турция и Гърция. Младежката стратегия е разработена в унисон със Закона за младежта (2012).

**В процеса на подготовката на стратегията са извършени следните дейности:**

* **Проучване** на налични стратегически документи, свързани с развитието на Община Свиленград;
* **Справки и осигуряване на информация**, касаеща младежта от звената на общинските структури;
* **Преглед на национални документи**, добри практики и анализ на наличното състояние;
* **Преглед на международни документи** и анализ на добри практики;
* Резултати и **анализи от проведени изследвания** на младежките и нестопанските организации в Свиленград и Одрин в периода декември 2011 – февруари 2012 година;
* **Интервюта** на граждани и поредица от работни срещи с представители на различни институции и организации, работещи с и за младежи;

Етапите на развитие/разработване на Стратегията са съгласувани със специално организирани фокус групи с участие на младежи от трансграничния регион и техни учители, треньори, ръководители и неформални лидери и представители на общинска администрация.

# Институционална рамка и основни принципи при разработване на стратегията

Стратегията за младежка политика се стреми към обективно представяне на потребностите на младите хора в Община Свиленград и изработване на ефективни механизми за тяхното удовлетворяване с активното участие на младите граждани. Целевата група, към която са насочени дейностите, включва младежи на възраст от 7 до 18 години.

Стратегията за младежка политика е разработена в съответствие със: Национална стратегия за младежта 2010 - 2020 г.; Закон за физическото възпитание и спорта; Закон за младежта (Обн. - ДВ, бр. 31 от 20.04.2012 г., в сила от 20.04.2012 г.); Национална стратегия за развитие на физическото възпитание и спорта в Република България 2010-2020 г.; Годишен доклад за младежта на Република България за 2009-2010 година; Програма за развитие на спорта за учащи и спорта за всички; Областната стратегия за развитие на Област Хасково и Общинският план за развитие на Община Свиленград. Тя цели създаване на благоприятни условия за съхранение, развитие и инвестиране в младежта като социален капитал на региона.

**Основните теми, обект на стратегията са:**


* Анализ на съществуващата ситуация
* Визия за младежката политика – стратегическа цел и приоритети
* Дейности и мерки на младежката политика
* Рамков план за действие

**Основни принципи, следвани при разработката са:**

* Партньорство
* Откритост
* Участие на всички заинтересовани страни
* Измеримост на резултатите

# Ситуационен анализ на Община Свиленград и Трансграничния регион

## Обща информация за Община Свиленград и трансграничния регион

Община Свиленград е разположена на границите на България с Република Гърция и Република Турция. Общината е и важна външна граница на Европейския съюз. Тя е контактната зона между „Изтока” и „Запада“ във всичките му аспекти – икономически, културен, религиозен и т.н.

**Община Свиленград** включва 24 населени места: 1 град (административен център) и 23 села. Административният център е град Свиленград. Граничейки пряко с Турция и Гърция, общината има възможности за конкретни, успешни дву– и тристранни проекти в сферата на икономиката, културата, бизнеса, околната среда, екологията, тъй като трансграничната зона се характеризира с изобилие на културни, исторически и природни ресурси.

Най-близката административна единица до Община Свиленград от турска страна е провинция Одрин. Административен център на т.нар. вилает е град Одрин, чийто население е малко над 156 000 души (по данни от 2009 г.). Градът е основан от римския император Адриан на мястото на старо тракийско селище. Локиран е в най-западната част на [Турция](http://www.nasamnatam.com/darjava/Turcia.html), близо до границите с [Гърция](http://www.nasamnatam.com/darjava/Garcia.html" \t "_blank) (7 км) и [България](http://www.nasamnatam.com/darjava/Bulgaria.html" \t "_blank) (20 км). На изток граничи с турските провинции Текирдаг и Кърклърели, а на юг с Егейско море. Надморската височина е 41м. Провинция Одрин включва 8 града и 248 села.

**Град Одрин** е голям образователен център в европейската част на Република Турция. В града функционира Тракийския университет, създаден през 80-те години на ХХ век, достигащ до 40 хиляди студенти, известен със своя медицински факултет, болница и симфоничен оркестър.

Градът е богат на исторически и културни паметници от различни епохи. Забележителностите на **Одрин (Едирне)** са свързани главно с богатата история на града. Голяма част от тях са джамии като например прочутата джамия на султан Селим II. Неин автор е известният архитект Синан и е издигната през 1575 г. Друга джамия също е популярна туристическа атракция – джамията Йълдъръм, която датира от 14-15 век. Известни са и джамиите Мурадъйе и Юч Шерефели. Те са сред най-старите и внушителни постройки на религиозното строителство. Величествен монумент представлява джамията на Баязид ІІ, която впечатлява със своята сложна конструкция. Освен забележителните джамии, интерес представляват и редица други места за посещение. Всички те са с богато минало. Особено впечатляващ е дворецът в **Одрин (Едирне),** наричан “Дворецът на империята”, който е построен при управлението на султан Мурат ІІ. Тук могат да се видят много кервансараи, като тези на Рюстем Паша и Ахмет Паша, проектирани през 16 век. В града може да се посети и българската църква “Свети Георги”.

Местна атракция са пазарите “Араста” и “Бедестен”, които създават особен колорит на Одрин. Тук могат да се видят няколко моста, датиращи от векове.

Една от областите в **Одрин** е *Испала*, която е втория по значение граничен вход към Гърция. Tя впечатлява с природните забележителности.

**Транспортна достъпност:** От особено значение за **Община Свиленград** е наличието на два транспортни коридора: първокласния път Е-80, представляващ част от транс-европейският транспортен коридор “Европа – Азия” и регионалния коридор, свързващ района Свиленград-Харманли с Бургас, преминаващ през територията на Странджа-Сакар. Предстои създаването на нова транспортна комуникация Свиленград – Левка - ГКПП Лесово. Железопътният транспорт е представен от линията Калотина-София–Пловдив–Свиленград–Истанбул, чийто модернизация е от съществено значение не само за Общината, но и за България и трансграничния регион при Турция.

**Провинция Едирне** е разположена на международния път D-100 и автомагистралата, свързваща Истанбул с Европа и вътрешната част на Анадола, както и на важен път свързващ път D-100 и магистралата с пролива Дарданели и Егейско море. Освен това през ГКПП Капъкуле – Капитан Андреево се свързва с Европа не само с автомобилен път, но и с ЖП линия. Чрез ГКПП Пазаркуле и Ипсала и железопътната линия, минаваща през Узункьопрю се свързва с Гърция. Провинция Едирне е свързана с подходящи транспортни връзки през Истанбул и Дарданелите с останалите части на страната.

## Демография и демографски процеси

Младежта обичайно се разглежда като разнородна и комплексна група. В по-широк контекст „голямата група” младежи може да бъде разделена по възрастов принцип 15-18 г.; 19 – 24 г.; 25 - 34 г. В тези групи има редица подгрупи, които могат да бъдат определени въз основа на различия в култура, етническа принадлежност, пол, здраве или други различия. За целите на разработката е необходим детайлен поглед и анализ на всички аспекти и обособени части на младежкото съсловие.

По данни на НСИ към февруари 2011 г. в населените места на общината живеят 23 004 души, разпределени в населени места както следва:

* Град Свиленград - 18115 души, от които на възраст от 15 до 34 г. са 4914 души;
* Три населени места с население между 500 и 1 000 жители:
  + с. Капитан Андреево - 846 души, от които 154 души на възраст между 15 и 34 години
  + с. Момково - ·676 души, от които 127 души на възраст между 15 и 34 години
  + с. Студена - ·557 души, от които 64 души на възраст между 15 и 34 години
* Две населени места с население между 300 и 500 души:
  + с. Левка - ·431 души, от които 66 души на възраст от 15 до 34 години
  + с. Младиново - 317 души, от които 49 на възраст между 15 и 34 години
* Пет населени места с население между 200 и 300 души:
  + с. Димитровче - 214 души, от които 25 на възраст между 15 и 34 години
  + с. Мезек - 255 души, от които 26 на възраст от 15 до 34 години
  + с. Мустрак – 227 души, от които 39 на възраст между 15 и 34 години
  + с. Райкова Могила – 257 души, от които 37 на възраст между 15 и 34 години
  + с. Сива Река - 216 души, от които 29 на възраст между 15 и 34 години
* Четири населени места с население между 100 и 200 души: с. Генералово, с. Пъстрогор, с. Сладун, с. Щит – като населението на възраст между 15 и 34 години за четирите села е 95 души при общо население 696 души. В с. Щит при население 106 души има само 7 души на възраст 15 - 34 години.
* Девет населени места с население под 100 души- с. Варник, с. Дервишка могила, с. Костур, с. Лисово, с. Маточина, с. Михалич, с. Пашово, с. Равна гора, с. Чернодъб. В с. Варник живеят 2 души на възраст над 70 години, а в с. Лисово по 3 души – 1 на възраст 20 -24 години и 2 на възраст 34 - 44 години

Таблица 1 Съотношение на населението 2000 - 2011

|  |  |  |  |  |  |
| --- | --- | --- | --- | --- | --- |
| **Населено място** | **2000** | **2005** | **2010** | **2011** | **В %** |
| **Гр. Свиленград** | **19596** | **19548** | **19665** | **18115** | **7.55** |
| **Села общо В т.ч.** | **6941** | **6248** | **4846** | **4889** | **29.56** |
| **Варник** | 48 | 30 | 8 | 2 | 95.8 |
| **Генералово** | 202 | 276 | 131 | 157 | 22.3 |
| **Дервишка могила** | 40 | 26 | 18 | 21 | 47.5 |
| **Димитровче** | 344 | 327 | 205 | 214 | 37.8 |
| **Капитан Андреево** | 1021 | 1067 | 855 | 846 | 17.2 |
| **Костур** | 62 | 47 | 34 | 33 | 46.8 |
| **Левка** | 724 | 570 | 428 | 431 | 40.5 |
| **Лисово** | 21 | 5 | 1 | 3 | 85.7 |
| **Маточина** | 67 | 52 | 25 | 27 | 59.7 |
| **Мезек** | 297 | 299 | 210 | 255 | 14.1 |
| **Михалич** | 117 | 109 | 81 | 65 | 44.4 |
| **Младиново** | 406 | 369 | 281 | 317 | 21.9 |
| **Момково** | 907 | 796 | 669 | 676 | 25.5 |
| **Мустрак** | 274 | 253 | 192 | 227 | 17.2 |
| **Пашово** | 18 | 11 | 10 | 15 | 11.8 |
| **Пъстрогор** | 226 | 219 | 159 | 180 | 20.4 |
| **Равна гора** | 32 | 22 | 14 | 31 | 3.1 |
| **Райкова могила** | 403 | 364 | 300 | 257 | 36.2 |
| **Сива река** | 267 | 233 | 180 | 216 | 19.1 |
| **Сладун** | 221 | 232 | 155 | 158 | 28.5 |
| **Студена** | 890 | 607 | 654 | 557 | 37.4 |
| **Чернодъб** | 181 | 169 | 129 | 95 | 47.2 |
| **Щит** | 173 | 165 | 107 | 106 | 38.7 |
| **Община Свиленград общо:** | **26537** | **25769** | **24511** | **23004** | **13.43** |

Изхождайки от данните в табл. 1 за периода 2000 - 2011 г., ясно се очертава тенденция на намаляване на населението на територията на Община Свиленград. Данните показват, че спрямо 2000 г. намалява броят на жителите не само в селата, но и в общинския център (с близо 8%) и населението прогресивно застарява.

Обезлюдяването на селата е резултат от липсата на възможности за заетост, засилена миграция, липса на услуги от по-горно ниво – образование, културни и спортни занимания, възможности за професионална квалификация.

Естественият прираст на всички селища на територията на Община Свиленград е отрицателен.

Отрицателната динамика на населението е свързана и с промени в неговата възрастова структура. Въпреки, че разликата в броя на лицата в под трудоспособна възраст и над трудоспособна възраст е малка (9%), все пак тя е в полза на възрастното население, с изключение на общинския център, където съотношението е в полза на подрастващите. Значително голям остава делът на населението в трудоспособна възраст – 62.7% за цялата община, като този процент намалява за селата.

Демографската картина на Община Свиленград може да бъде определена като типична за страната по отношение на основните характеристики:

* Намаляване и застаряване на населението.
* Увеличаване, макар и с бавни темпове, на населението в трудоспособна възраст;
* Намаляване на населението в надтрудоспособна възраст и намаляване тенденцията на застаряване на населението, поради увеличаващата се смъртност след 65 г.
* Намаляване на населението в подтрудоспособна възраст, което може да се обясни с ниската раждаемост.

Таблица 2 Население по селища и по възрастови групи (2011 г.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Населено място** | **общо** | **0-4** | **5-14** | **15-19** | **20-24** | **25-34** | **35-44** | **45-54** | **55-64** | **65+** |
| **гр. Свиленград** | 18115 | 864 | 1619 | 994 | 1127 | 2793 | 2789 | 2904 | 2498 | **2327** |
| **С. Варник** | 2 | - | - | - | - | - | - | - | - | **2** |
| **С. Генералово** | 157 | 6 | 8 | 4 | 7 | 9 | 9 | 24 | 30 | **55** |
| **С.Дервишка могила** | 21 | - | - | - | - | 2 | 1 | 5 | 5 | **7** |
| **С. Димитровче** | 214 | 6 | 15 | 5 | 4 | 16 | 14 | 21 | 35 | **91** |
| **С.Капитан Андреево** | 846 | 27 | 72 | 48 | 34 | 72 | 134 | 112 | 120 | **212** |
| **С. Костур** | 33 | - | 1 | - | 1 | 3 | 3 | - | 10 | **13** |
| **С. Левка** | 431 | 8 | 22 | 16 | 13 | 37 | 24 | 47 | 48 | **204** |
| **С. Лисово** | 3 | - | - | - | 1 | - | 2 | - | - | **-** |
| **С. МаточинА** | 27 | 1 | - | - | - | 2 | 3 | - | 4 | **16** |
| **С. Мезек** | 255 | 4 | 12 | 9 | 7 | 10 | 34 | 29 | 52 | **85** |
| **С. Михалич** | 65 | 1 | - | 2 | 2 | 3 | 3 | 6 | 3 | **45** |
| **С. Младиново** | 317 | 14 | 42 | 11 | 6 | 32 | 25 | 35 | 40 | **148** |
| **С. Момково** | 676 | 15 | 28 | 37 | 32 | 58 | 72 | 91 | 102 | **225** |
| **С. МустраК** | 227 | 9 | 23 | 5 | 9 | 25 | 15 | 12 | 19 | **105** |
| **С. Пашово** | 15 | 1 | - | 1 | 1 | - | - | - | 3 | **7** |
| **С. Пъстрогор** | 180 | 5 | 8 | 8 | 3 | 18 | 9 | 22 | 25 | **64** |
| **С. Равна гора** | 31 | 4 | 8 | - | 1 | 6 | - | 2 | 2 | **7** |
| **С.Райкова могила** | 257 | 9 | 20 | 12 | 17 | 8 | 17 | 26 | 50 | **95** |
| **С. Сива река** | 216 | 4 | 6 | 4 | 14 | 11 | 9 | 28 | 36 | **92** |
| **С. Сладун** | 158 | 6 | 14 | 8 | 8 | 8 | 22 | 12 | 19 | **59** |
| **С. Студена** | 557 | 10 | 23 | 10 | 14 | 40 | 34 | 59 | 123 | **229** |
| **С. Чернодъб** | 95 | 3 | 3 | 6 | 5 | 4 | 12 | 9 | 10 | **38** |
| **С. Щит** | 106 | 2 | 5 | 1 | 1 | 5 | 8 | 11 | 25 | **68** |
| **За общината** | **23004** | **999** | **1929** | **1181** | **1307** | **3150** | **3250** | **3455** | **3259** | **4474** |

Като потенциал за демографско развитие, населените места в общината могат да се да се разделят на няколко групи:

С **най-голям потенциал** е общинският център – Свиленград, чиито показатели за възпроизводство на населението са близки до средните за страната; жителите на града от 0 до 19 години са 19.02% от населението, докато възрастното население (над 65 г.) е 12.85%; населението в трудоспособна възраст е с относително добро образователно равнище.

Във **втората група** можем да включим селищата с население около и над 500 души. Поради териториалното си разположение и инфраструктурни връзки се обособяват като вторични териториални центрове за съседните по-малки селища. Такива са селата Левка и Капитан Андреево[[1]](#footnote-1). Към тази група могат да се отнесат и селата Райкова могила, Студена, Момково и др.

**Третата група** е с най-малък потенциал и население – най-вече селата под 200 жители. 9 от тези селища са предимно с възрастно население и под 100 души, а 5 от тях са с население под 30 души.

## Образователна структура и социален статус

Основа за социализирането и реализирането на младите хора е образованието. То трябва да се развива както в областта на формално образование - в образователната система, така също в областта на неформалното образование и ученето през целия живот.

Периодът от ранното детство до завършване на средното образование е свързан с получаване на начални знания, умения и компетентности, необходими за последваща реализация на пазара на труда, пригодността за заетост и кариерно развитие, социализацията и активното гражданство.

Към месец януари 2011 година в системата на образованието в Община Свиленград има 8 училища: 6 общообразователни, 1 професионално и 1 помощно. Общият брой на учениците за учебната 2011 -2012 е 2078, от които 1771 в общообразователни училища и 307 в професионалната гимназия.

Основната част от учениците учат в общинския център Свиленград и по-малка - в селата. Част от децата от селата, в които няма училища, ежедневно пътуват до най-близките населени места, в които има разкрити училища. Общообразователни училища има в 3 населени места, от които:

* Село Левка има средищно основно училище и към него пътуват ученици от селата Студена, Сладун, Щит, Пашово, Пъстрогор, Младиново, Лисово, Димитровче, Мустрак, Райкова могила, Равна гора .
* Град Свиленград - 4 общообразователни училища: 1 начално училище, 2 основни училища, 1 средно общообразователно училище;

На територията на Общината има две училища – Начално училище „Христо попМарков” и Основно училище „Любен Каравелов”, в които над 90 % от учениците са от ромски произход. Обезпокоителен е фактът, че повече от 15% от учениците напускат училище преди да са завършили основното си образование. Една не малка част от тях са момичета, които напускат училище, за да сключат брак. Опасения буди концентрацията на ученици-роми, защото липсата на достатъчно общуване с връстници от друг етнос затруднява интеграцията им не само в училищна, но и в по-голяма възраст, тъй като навиците, придобити в училищната среда оказват влияние през целия живот на личността.

ОУ „Иван Вазов” и СОУ „Д-р Петър Берон” в град Свиленград приема ученици от селата Момково, Георги Добрево, Пъстрогор, Сива река, Младиново, Димитровче, Мезек, Пашово, Капитан Андреево, Студена, Генералово. За учебната 2010/2011 година по данни на информационна система на МОМН общият брой на пътуващите ученици е 181, за 2011/2012г. - 215 ученика.

Едно от средно-образователните училища в Община Свиленград е *СОУ „Д-р Петър Берон”.* В последните години е направена инвестицията за саниране на училището на стойност 654 154 лв. В училището има сформирани групи – свободно избираем предмет (СИП), който е част от хорариума на обучение, но, в който децата се включват по свое желание и получават допълнителни знания в съответната област:

* Родолюбие – 11 клас - изучават традиции, история народния край
* Приятели на птиците – 7 клас
* Музика – 5,6,7,8 клас
* Пожаро-приложен спорт – 5,7,8,9 клас

Всяка година в училището се организират празници по повод:

* *Откриване на учебната година,*
* *5 октомври (Ден на Свиленград – обикновено протича като спортен празник),*
* *1 ноември (Ден на народните будители),*
* *30 март (патронен празник на училището),*

„Последният звънец” – изпращане на випуска. Отбелязват се и Национални и традиционни празници – Коледа, Велик ден, 3-ти март, Апостола. Училището е разработило проект за музей (не е финансиран). Има голяма зала, която се нуждае от основен ремонт и оборудване за превръщането й в актова зала за провеждане на празници и тържества и допълнително пространство за занимания в свободното време на учениците. Необходимост от ремонт и оборудване има музикалната уредба/инсталация в училището.

Имат добри преподаватели по приложни изкуства, но липсата на средства за възнаграждения на ръководители не позволява организирането на групи за занимания в свободното време на учениците.

Друго училище е професионалната гимназия *ПГССИ „Христо Ботев”* с направление селско стопанство, агро-икономика и туризъм. В Гимназията има изградени 6 клуба, които функционират в свободното време на учениците:

* Клуб „Дебати” (за гражданско образование);
* Клуб „Младежи” (за демокрация);
* „Млад мениджър” – участват в разработване на бизнес проекти. Всяка година обявяват конкурс за най-добра бизнес идея и търсят възможности за финансиране на идеята
* „Литературен живот”
* Здравословен начин на живот – „Спортът и ние“ - секции по футбол и волейбол
* Танцови състави за модерни и народни танци

Учениците могат и участват ежегодно в регионални и национални състезания по най-добър:

* Механизатор – селскостопански машини
* Лозаро-винар – как се организира и провежда дегустация и т.н.
* Селски туризъм – предимно по отношение на храненето
* Икономист на земеделско стопанство
* Предприемач и мениджър

В училището работят две ученически фирми: „Производство на вино” - провеждат се интересни срещи и уроци в реална среда, съвместно с винарните изби на територията на общината и „Рай” – производство на сладкарски изделия ежегодно организират „Ден на европейската кухня”.

*ОУ „Иван Вазов”* е едно от големите в Община Свиленград. За него също е реализирана инвестицията за саниране на стойност 519 823 лв. В училището има една от най-добрите спортни площадки на територията на общината, ремонтирана и осветена, където освен заниманията в часовете по физическа култура, учениците могат да спортуват в свободното си време. Има изградена площадка за тренировки по безопасност на движението.

Допълнителни възможности за свободното време на децата предоставят секциите по:

* Художествено слово – 6 клас
* Английски език – 1 клас
* Математика – 5,6 клас
* География и икономика – 7 клас
* Физическо възпитание и спорт – 1 клас
* Хореография – 3,4,5,7,8 клас
* Религия – 3 клас
* Здравно образование – 7 клас

Образователното равнище на населението на Община Свиленград е по-ниско в сравнение със средното за страната. Въпреки, че е налице тенденция на нарастване относителния дял на лицата с висше и средно, в т. ч. средно-специално образование, нивото на образование в общината не е особено високо. Най-висока степен на образование притежават заетите в административните институции. Следват заетите в здравеопазването и образованието. Хората със средно и средно-специално образование преобладават във сферите на вторичния сектор. Лицата с основно и начално образование са предимно в селата. Наблюдава се макар и минимално увеличение на относителния дял на неграмотните, най-вече при ромите-младежи.

Тенденциите и проблемите в сферата на образованието на Община Свиленград не се отличават значително от тенденциите в национален мащаб. Налице са следните изводи:

* Средното образование се формализира все повече. То по-скоро отразява броя часове и години в училищната система, но не и реални знания;
* Проведеното проучване сред младежи в периода на разработване на Стратегията, показва, че учениците смятат, че: знанията им почти нямат отношение към оценките; участват в някакво „представление”, а важните неща – знания, кандидатстване във висши учебни заведения, перспективи за бъдещето са вън от училище - в допълнителните уроци и занимания, в социалния статус и възможности на родителите им;
* Намалява броя на записаните в следваща степен на обучение – причините са, както от социален, така и от образователен характер;
* Отпадане на учениците от образователната система преди завършване на средно образование. За съжаление има отпаднали не само преди средно, а още преди завършването на основно образование;
* Близостта на Хасково и Пловдив се явява притегателна за образователната подготовка на младежи и ученици, както от общинския център, така и за останалите селища на Общината. Това се отразява неблагоприятно върху потенциала за развитие на човешките ресурси на база местен образователен ресурс и оказва влияние върху задържането на младите хора в родните им населени места;
* Анкетирането на учителите по време на подготовката на Стратегията, сочи, че те не са убедени, че качеството на техния труд се оценява, а само по себе си не рефлектира върху заплащането им. Това се отразява на мотивираността на учителското съсловие да търси и разнообразява формите на преподаване;
* В общия случай, учителите нормативно и фактически са безсилни да наложат дисциплина в клас.
* Интервюирането на бизнеси и вече завършили младежи, показва, че още при средното образование липсва адекватност към нуждите на бизнеса и възможност за придобиване на специални умения, които да дадат възможност за реализация за тези, които не смятат да продължават образованието си
* Липсва реална възможност за местната власт да оказва влияние върху училищните програми и да ги съобразява с дългосрочните си приоритети за икономическо и социално развитие.

Същевременно, данните от проведените проучвания показват, че учениците обичат да ходят на училище. Приемат го както като възможност да научат нещо ново, така и да общуват с приятелите си в свободното време и междучасията. Минимален е броят на тези, които „не обичат да ходят на училище” (8%). Като причина са посочили „ставане рано от сън”, „прекалено голямо натоварване“ и др., но тази група също харесва общуването в училище с приятели и учители.

Отговорите от анкетата показват, че учениците се чувстват сигурни в училище. Само 2% от анкетираните отговарят, че се чувстват несигурни, като се страхуват от агресията в училище. На въпроса „Какво не ви харесва в училище?”, отговорите на анкетираните се различават: по-голямата част от анкетираните отговарят „почти всичко ми харесва”, без да уточняват точно какво не им харесва, на 23% от анкетираните не им харесва натоварената учебна програма; 15.6% не харесват занижените критерии и липсата на възможности за работа по младежки проекти; остарялата материалната база не се харесва на 15.4% от анкетираните.

По време на проведена среща с ученици от СОУ „Д-р П. Берон” и ПГССИ „Христо Ботев” се потвърждава фактът, че за учениците не е без значение материалната база в училището. За тях е важно да имат добри условия за провеждане на учебния процес. Като недостатъци, участниците в срещата, посочват остарели, изхабени и повредени подови настилки в класните стаи, ползването на морално остарелите черни дъски и тебешири, липсата на място за хранене в училище. Учениците не одобряват липсата на каквото и да е или наличието на много старо оборудване и материали за провеждане на опити в специализираните кабинети – физика, химия, биология и т. н., което превръща уроците в скучни лекции и ги отблъсква от по-нататъшна специализация в тези научни области.

Мнението на учениците се потвърждава и в отговорите на учителите. 67.7 % от анкетираните учители, смятат, че за да стане училището по-привлекателно за учениците биха променили материалната база, методиката на обучение, като включат интерактивни методи на обучение, провеждане на повече практикуми, обучения в реална среда, използване на съвременни помощни технически средства. Мнението на учителите е, че това може да се постигне с по-добро финансиране, със запознаване с опита на други страни.

Данните от проведените интервюта с родители показват, че те смятат, че трябва да има промяна в училищата – от материалната база, до методите и средствата на преподаване и отношенията на учители към ученици и обратно, отношенията между самите ученици.

Свободното време е много важна част от живота за учениците, за родители и учители, както по отношение на придобиване допълнителни знания и умения (учене в неформална среда), така и за сигурността на учениците.

Всички анкетирани ученици са отговорили, че в свободното си време спортуват: 53.8% се занимават с някакъв вид спорт – волейбол, плуване, футбол; 46.2% - с фитнес, йога, аеробика. Това се потвърждава и от мнението на учителите, че учениците най-активно се включват в спортни мероприятия и от мнението на родителите, които подкрепят участието на децата си в спортни секции. Спортните занимания са абсолютно доброволни - посочват в отговор на анкетата родители и ученици почти единодушно. Младежите и децата участват, защото им харесва. Незначителна част от анкетираните родители отговарят, че детето участва в спортната секция, защото приятелите му са там.

На второ място, като занимания в свободното си време учениците поставят допълнителните уроци – по английски, математика, физика български език и литература и др. Мнението на родителите се различава. Според тях, второ по интерес е заниманието с някакъв вид изкуство – танци, музика, театър и т.н. – 54.55%. Вероятно родителите считат допълнителните уроци по съответните учебни дисциплини за част от учебния процес. Само 18.20 % от родителите смятат „наука” за второто най-важно занимание на децата им.

Отговорите на въпроса „Има ли форми на занимания в свободното време, които представляват интерес за вас и искате да се занимавате, но в момента ги няма на територията на училището/града/общината?” са много и различни. Младите хора искат да имат възможности да се занимават с бадминтон, тенис на маса, плуване, боулинг, ледена пързалка за зимата, картинг, младежки проекти, фотография и дизайн и т.н. Отговорът за необходимата база за младежки дейности и на младежите, и на педагози, треньори, ръководители на извънкласни форми, и на родители е единодушен – има нужда от изграждане/ремонтиране и приспособяване на сграда за младежки център, в който да има възможност да се провеждат занимания по интереси, срещи, концерти, забавления - място, където младите хора да подобряват само-организацията си, където могат да се информират и ангажират в живота на общността.

Осъзнавайки необходимостта от подобряване качеството на образованието, Общинска администрация и училищата от общината активно участват с проекти за подобряване условията за предоставяне на образователни услуги. По Национална програма „Енергоефективно саниране на училищни сгради”са реализирани проекти за саниране на училищните сгради на СОУ „Д-р Петър Берон”, ОУ „Ив. Вазов”, ОУ „Любен Каравелов”. Със средства от Национална програма „Модернизация на материалната база в училище”, Модул „Спорт в училище” саобновени училищните спортни площадки, физкултурните салони, както и са изградени/ремонтирани съоръжения за спортуване в училищно и извънучилищно време, с което се цели повишаване на интереса на учениците към физическа култура и спорт. По Модул „Обновяване на учебно-техническото оборудване“ на същата програма, са закупени нови учебни дъски и консумативи, ново оборудване с ученически маси и столове, нови учебни пособия, а по Модул „Създаване на достъпна архитектурна среда” - за интегриране на децата и учениците със специални образователни потребности. Национална програма „Училището - територия на учениците”, Модул „Ритуализация на училищния живот” е използван затържествено отбелязване на училищни празници и традиции, както и дейности, свързани с изработване на елемент на униформа с отличителния знак на училището или с емблемата му.

Над 1/3 от учениците от училищата на територията на Община Свиленград участват в олимпиади и конкурси по различни предмети, организирани от МОМН.

***Базирайки се на резултатите от проучванията, анкетите, прегледа на документи и отчети на образователната система и Община Свиленград можем да обобщим, че съществуват реални нужди от подобряване на състоянието – подобряване на екстериорната и интериорна среда и оборудването във формалната образователна система на Община Свиленград, както и от тази, свързана със свободно време и най-вече към спорт, където се включват най-много младежи. От особено значение за всички заинтересовани страни е и въвеждането на нови, по-интерактивни подходи на обучение и преподаване, съобразено с нуждите на пазара на труда в региона.***

## Здравен статус и поведение

Световната здравна организация определя утвърждаването на здравословен начин на живот като „Процес, свързан с даване на възможност за увеличаване контрола върху собственото здраве и неговото подобряване. За да се достигне състояние на пълно физическо, психично и социално благополучие, индивидът или групата трябва да могат да идентифицират и реализират своите стремежи, да удовлетворят потребностите си и да променят или да се справят със средата. Здравето следователно се разглежда, като ресурс за всекидневния живот, а не като цел на живота. Схващането за здраве е позитивно и акцентира върху социалните и лични ресурси, както и върху физическите възможности. Ето защо утвърждаването на здраве не е само отговорност на здравния сектор, то е нещо повече от здравословен начин на живот-насочен е и към психичното и социалното благополучие.”

Днес младите хора живеят в динамичен и бързо променящ се свят, пълен както с възможности, така и с опасности. Те се сблъскват с рискове и натиск, пред които родителите им не са се изправяли. Типа поведение по отношение на здравословния начин на живот, формирано по време на съзряването до голяма степен определя здравния статус през целия живот на индивида.

Системата за проследяване на здравния статус на учениците включва ***профилактичните прегледи***, които се извършват в периода септември - декември на всяка учебна година. Целта на тези прегледи е да се проследи развитието на младите хора и да се осигури ранна диагностика на наблюдаваните все по-често отклонения в растежа (изкривявания, наднормено тегло, високо кръвно налягане), както и други заболявания. Базата данни от прегледите на учениците се поддържа от медицинския специалист в училище.

На територията на общината не съществува обект, който да предизвиква специфични професионални заболявания или рисково да замърсява околната среда от гледна точка на здравето на хората

Анализът на здравословното състояние на подрастващите в Община Свиленград показва тенденция, която не се различава от тенденциите на национално ниво – известно влошаване здравния статус на младежите поради:

* Намаляване на двигателната активност, достигаща до липса на елементарна двигателна култура, на нежелание за постоянни активни физически усилия у голяма част от учениците. Повечето от учениците заявяват, че участват най-вече в спортни извънучилищни занимания и че спортуват, но обикновено става въпрос за по-спорадични инициативи. Тези фактори, съчетани с неправилната поза при седеж, стоеж, ходене и др. са предпоставки за влошено физическо развитие и появата на заболявания.
* Посочените по-горе фактори водят до гръбначни изкривявания, затлъстяване, хипертония, бронхиална астма.
* Определящ фактор за здравословните проблеми при учениците е нездравословното хранене в изключително важния период на растеж и развитие; увеличаващата се консумация на тютюневи изделия и алкохол, при непрекъснато спадаща възрастова граница; снижаващата се средна възраст на употребяващите наркотици; хроничният стрес и др.

С цел повишаване на здравната култура и повишаване на вниманието върху рисковете, които крие употребата на тютюн, алкохолни и наркотични вещества, в училищата се провеждат здравни беседи от класните ръководители, от възпитателите и здравните работници, но няма данни за броя, резултатите и ефектът от тях. Необходимо е да се въведат индикатори за измерване на ефекта.

Провеждат се обществени кампании с цел подобряване на здравната култура, антиспин кампании на училищно и общинско ниво, кампании „Заедно против дрогата“ и др. Те се провеждат с активното участие на МКБППМН, Центърът по проблемите на детската личност, РУП и неправителствени организации.

Има необходимост, особено в училищата с преобладаващ ромски състав, да се провеждат повече кампании за семейно планиране с родителите и учениците на теми като - „За и против ранните бракове, ”Полова и социална зрялост и отговорност***”*** и т.н.

Проучванията сред населението и младежите показва, че здравното образование, утвърждаващо социални и жизнено важни умения трябва да се основава на разнообразни обучителни форми:

* + интерактивни дейности - *игри, симулации, дискусии в малки групи, видеофилми, ролеви игри*;
  + обучение от типа „Връстници обучават връстници“, което да предизвика младежите сами да намерят информация и да я подготвят на „техния език“ за своите съученици.
  + Видеофилми, *показващи хора, с които учениците могат да се идентифицират*.

Според младежите и учениците основните проблеми са свързани с:

* Употреба на алкохол, цигари и наркотици;
* На лица са високо рискови сексуални поведения,
* Динамиката на живот, водеща до стрес и липса на адекватен контрол над гнева;
* Необходимост от професионална и задълбочена работа в областта на социална адаптация сред малцинствените групи и намаляване на емоционалните разстройства;
* Липса на самооценка и атрактивна среда за дейности подкрепящи здравословния начин на живот и поведение.

Сред факторите, които биха повлияли върху справянето с горепосочените проблеми се изтъкват нуждите от:

* Добре обучени учители/ученици;
* Добра материална училищна и извънучилищна база;
* Адекватно финансиране, осигуряващо необходимата поддръжка на базата и мотивация на преподавателите;
* Родителска подкрепа, доброволчество и самоинициатива.

Здравното образование е инвестиция в бъдещето и развива жизненоважни умения от психо-социални компетентности и междуличностни умения, които помагат на хората да вземат информирани решения, да решават проблеми, да мислят критично и креативно, да общуват ефективно, да изграждат здравословни отношения, да са съпричастни с другите, да се справят с трудностите и да управляват живота си по здравословен и продуктивен начин.

## Свободно време и култура

Свободното време е повече от една трета от всекидневието на младите хора (времето, когато не ходят на училище, на работа и не спят). То е първостепенен фактор за формирането и изявата на младите хора. Организацията на свободното време е резултат от личния избор и инициативност на всеки човек, от възможностите, които предлагат институциите в сферата на културата, изкуството, спорта, туризма. Новите технологии, преходът към демокрация и пазарна икономика създават множество нови привлекателни и полезни възможности за самореализация.

Възможностите за пълноценно използване на свободното време се ограничават от материални пречки на значителна част от младите хора. В национален мащаб, данни от проучвания сочат, че почти половината от младите (15-18 годишни) и над две трети от (19-25-годишните) рядко или изобщо не спортуват. Едва една пета от младите хора имат възможност да пътуват, а 15 % от тях се възползват от предлаганите дейности за свободното време на институциите и организациите.

Културната инфраструктура на Общината има значителен потенциал и база за участие в прояви, за запознаване с културно-историческото наследство и неговото опазване, но се наблюдава отлив на децата и младите хора от културните събития и институции. Стремителното навлизане на компютъра в свободното време на младите хора води до това, че все повече от тях предпочитат компютъра пред „живия контакт”. Той се е превърнал в ново масово средство за прекарване на свободното време. Особено при учащите се (ученици и студенти), компютърът измества занимания като гледане на телевизия, четене на книги, излизането с приятели.

Въпреки, че анализът на национално ниво показва, че българските общини все още нямат готовност и необходимия финансов ресурс за предоставяне на адекватни и модерни услуги за сводното време на младите хора, възможностите за различни дейности в свободното време на младите хора и учениците от Община Свиленград не са съвсем ограничени:

* **СК „Изида – Свиленград”** - НПО, учредена през 2003 година, в която членуват 59 души. Приоритет на организацията е развитието на масовия спорт сред учениците и младежите над 18 години, насърчаване на треньорската активност и самоинициативата на специалисти, спортни деятели, ръководители – деца и възрастни. Към клуба има отбори по основна гимнастика и мажоретен състав, в който участват ученици от всички училища в града. Създадена е и младежка организация, която работи активно четвърта година, като към настоящия момент в нея членуват 85 души. Дейностите на организацията са свързани с реализирането на проекти в сферата на спорта, изкуството, културата и образованието както на територията на Община Свиленград, така и извън пределите на РБългария. Клубът участва в международни обмени, финансирани по програмата „Младежта в действие», в Холандия, Финландия, Полша, Испания, Италия, Румъния, Гърция и Турция. Над 40 са младежите, участвали различни по тематика младежки обмени:
* Турция – „Музиката на другите страни” и „Песни и танци във времето”, „Детски песни”
* Финландия и Холандия – „Граници І и ІІ” - **„Мирът** **започва от твоя квартал”**
* Виена – Мобилизиране на младежта чрез спорт и иновационни технологии и др.
* Италия – „Европа – нашата родина”, **„**Светлини, камери, екшън**!”**
* Румъния - „Уважай природата... уважавай себе си”

В резултат, участниците в младежките срещи се запознават и обменят опит с много техни връстници от почти всички европейски страни; изграждат добри партньорски и приятелски взаимоотношения с младежки организации от всички краища на Европа; развиват комуникационните си умения по различни теми в междукултурна среда; придобиват опит и се обучават в неформална обстановка; представят България и Свиленградския регион, обичаите, традициите и културата. Всяка година, с помощта на общината, младежите организират летен лагер, където изработват плана за следващата година. Клуб „Изида” и младежката секция организират и участват в различни кампании: „Заедно срещу дрогата” и „Анти-спин кампания”; участват активно и във всички спортни и културни мероприятия, организирани от Община Свиленград.

* **Спортен клуб “Тангра”** е сред най-изявените кик-бокс клубове в страната. В клуба се подготвят 20 състезателя. Под ръководството на своя треньор Димитър Димитров те имат завоювани над 30 медала в републикански състезания и престижни награди от европейското първенство в Италия.
* **Спортен клуб по гимнастика “Александър Фотев”:** съществува от 20 години. В клуба тренират над 30 деца. Под ръководството на президента на клуба Николай Сарандиев и треньорите Огнянка Петрова, Десислава Леонидова и Димитър Апостолов, момичетата от клуба имат спечелени над 50 медала.
* **Тенис клуб „Свиленград“** - под ръководството на Добромира и Елена Цингови и Мартин Виделов, тренират над 40 тенисисти от различни възрастови групи. Имат спечелени 20 титли на национални състезания, призови места в регионалните турнири и турнирите, организирани от Община Свиленград.
* **Клуб по спортни танци “Меджик”** – в него тренират 21 танцьори под ръководството на Валя Савова. Момичетата и момчетата от клуба са спечелили през годината над 30 медала.
* **Клубове по футбол**- **3.** В тях тренират над 150 деца. Техните изяви по терените на страната и чужбина/ежегодно участие на турнир във Франция/радват родители и общественост.
* **Ръгби клуб ”Орлите”** - под ръководството на Тодор Станев, традиционно печелят първи места на национални състезания, състезатели от клуба са и членове на националния отбор по ръгби.
* **Колоездачен клуб ”Еврооил”** е наследник на една от най-добрите школи в страната.

Данните за Община Свиленград сочат, че около 300 деца и младежи активно участват в спортни клубове, това е около 15% от учениците в общината. Ежегодно Общината отделя на над 70 000 лева за финансиране дейността на спортните клубове, като средствата се разпределят в зависимост от постиженията, обхвата, дейността на съответния клуб. На територията на общината, регистрирани към съответната федерация са клубовете по:

* Футбол – 2 клуба
* Тенис на корт
* Кикбокс
* Ръгби
* Шах
* Спортна гимнастика
* Ловна стрелба
* Спортни танци
* Колоездене
* Пожаро-приложен спорт

На територията на община Свиленград има **14 читалища**. С най-много форми на работа е читалище „Просвета” в общинския център. За подобряване и поддръжка на материално - техническата база на читалище «Просвета» са инвестирани 120 000 от Община Свиленград. Читалището редовно кандидатства с проекти пред Министерство на културата и Национален фонд „Култура”:

* По проект към фондация «Бил и Мелинда Гейтс", за насърчаване развитието на иновативни услуги в обществените библиотеки, бяха оборудвани библиотеките в читалищата в селата Левка и Кап.Андреево с компютърна и копирна техника, както и интернет.
* По същата програма в библиотеката в Свиленград бе обрудвана компютърна зала с 12 станции и мултимедия
* С проект за допълващи целеви субсидии за финансиране на ремонтни дейности и художествено-творческа дейност са ушити костюми за Женската камерна фолклорна група, закупени са инструменти и консумативи за Духовия оркестър.
* Проект по програма “Финансиране на участия на български творци в международни културни форуми и посещения на чуждестранни мениджъри и програматори в областта на културата и изкуствата” - за „Участие на Народен хор „Станко Панайотов” и Духов оркестър „К. Манов” в културната програма на Българския клуб в гр. Кошице - Словакия”. Самодейците от двата състава са изнесли 4 концерта за дните на своето пребиваване -в Консерваторията на Кошице, в Дом за възрастни хора, в залата на кметство „Старо место” и в търговски комплекс „Галерия”.

Читалището участва като партньор по проект „Да направим училището привлекателно място” – създаване на извънкласни форми на работа, след приключването на проекта и липсата на финансиране от извънкласните форми остава да функционира само групата по приложни изкуства.

Читалището работи по проект по идея на духовия оркестър „За едно дете повече” – благотворителни акции за родители, които желаят деца „ин витро”, консултации за семейства с психолози, лекари (провеждат се четвърта година). Интересен е фактът, че читалище „Просвета” има филиал в Одрин към българската църква „Св. Св. Константин и Елена” – финансира се като целева субсидия към читалището в Свиленград от Министерството на културата.

Към читалището функционират:

* Клуб приятели на книгата
* Клуб по бижутерия – изработени бижута се предоставят на читалището в Свиленград при техни мероприятия, благотворителни дейности и др.
* Клуб детска рисунка
* Компютърен клуб
* Танцов състав

Няма етнически ограничения за участие в клубовете към читалището. НЧ „Просвета- 1870” ежегодно организира повече от 30 самостоятелни културни инициативи, участва и във мероприятията от културния календар на Община Свиленград. Съставите за любителско творчество и школите по изкуства доказават високо ниво в художествено творческата дейност със своите участия и завоювани отличия на фестивали и конкурси. Към читалището функционират: 2 танцови състава по народни танци – танцов състав „*Свиленче*” от 3 до 14 години и танцов състав „Илинден”; Женска камерна фолклорна група; Детска фолклорна група „*Тракийска китка*” – проучване, възстановяване и представяне на обичаи, детски игри, песни, танци; Духов оркестър с школа за обучение по тромпет, флейта, пиано, ударни инструменти, които са финансирани от Общината. Създадени са и Музикална школа, финансирана като дейност от читалището и такси с изучаване на китара, гайда, пиано, акордеон; Школа по приложни изкуства; Два театрални състава – единият детско-юношески, но младежи участват и в „големия”, като всяка година се изпълняват по две постановки.

Читалището работи активно с ромската общност за празниците „Банго Васил” и 8 април. Читалищните ръководители помагат при разработването на сценария, постановката, репетициите, представянето. Предоставят място за репетиции и представяне на групи за хип-хоп – участват около 100 младежи, предимно от ромски произход. Съвместно с училище „Любен Каравелов”, в което повече от 80 % от учениците са роми е изградена ромска група „*Театралче*”. От 6 години ежегодно се провежда фолклорен фестивал, като в последните две години участват състави от Турция и Гърция.

**Други институции и организации, работещи с младежка проблематика**

**Дирекция "Хуманитарни дейности", Община Свиленград**, която е част от структурата на общинска администрация и опосредства изпълнението на стандартни и задължителни дейности, свързани с обазованието, здравеопазването, спорта, туризма и др. В рамките на общината. Към тях се отнасят активности като: задължителното обучение на учениците до 16-годишна възраст; финансирането на общинските учебни и детски заведения, в пряко взаимодействие с Министерството на образованието, младежта и науката и Министерството на финансите относно прилагане на специфичните нормативни изисквания; здравното обслужване и сигурността в общинските училища и детски заведения; разработване на програма за основни ремонти на сградния фонд на общинските училища и детски заведения; разработва и създава условия за прилагане на общински образователни програми и проекти; участва в общинската комисия за борба с противообществените прояви на малолетните и непълнолетните (МКБППМН); организира здравеопазването в детските градини и училищата на територията на общината; координира дейността на общинските здравни заведения; координира и контролира дейността на детските ясли и млечните кухни; организира изпълнението на общинската културна програма и отбелязване на годишнини, свързани с местния, регионалния и националния културно-исторически календар; подпомага развитието на читалищното дело и спортните клубове; стимулира дарителството и спонсорството в областта на културата, подкрепя развитието на сдружения с идеална цел в тази област; осъществява контакти със съответните административни органи в областта на културата, спорта и младежките дейности на областно, регионално и национално ниво; води регистъра на вероизповеданията и др.

**Местната комисия за борба срещу противообществените прояви на малолетните и непълнолетните (МКБППМН).** На територията на общината има изградена Местната комисия за борба срещу противообществените прояви на малолетните и непълнолетните. В нея работят 9 обществени възпитатели, специалисти в различни направления – психолог, логопед и педагози. Комисията разглежда годишно около 12 - 14 възпитателни дела, като общият брой на малолетните и непълнолетни взели участие в тези дела е около 30.

Противообществените прояви в разгледаните възпитателни дела са предимно кражби на пари, хранителни продукти, дрехи, мобилни телефони; междуличностни конфликти в училище; напускане на дома, шофиране на МПС без свидетелство за управление и обикновено са следствие от чувство за безнаказаност, ниска мотивация за учебна дейност, необмислени действия и постъпки, недостатъчна ангажираност извън училище на повечето ученици.

Най-често налаганите възпитателни мерки са: предупреждение, задължаване за участие в консултации, обучения и програми, поставяне под възпитателен надзор на обществен възпитател на родителите или настойниците. Няма настанени деца във възпитателни училища. За разлика от минали години, когато възпитателните дела са се водили предимно с деца от ромски произход, през 2011 г. броят им е почти изравнен с малолетни и непълнолетни от български произход.

Тревожен и показателен е фактът, че съществува пряка връзка между покупателната способност/социален статус на семействата и поведението на децата в обществото. Като една от основните причини за регистрираните противообществени прояви се посочва тази, че родителите, по икономически причини, са принудени да заминат за чужбина и оставят децата си на грижите на баби, дядовци и други роднини, което води до занижен контрол. Друга причина е липсата на информираност за състоянието на децата им в училище и извън него, което е резултат от подценяване на участието в учитело-родителските срещи. Непознаването на приятелската среда на децата и ограничената комуникация с тях също допринася за влошаване поведението на малолетните и непълнолетните. Все повече се увеличават случаите на забременели непълнолетни момичета от ромски произход. Комисията провежда разговори с родителите на тези момичета, в училище и по домовете им, но проблемите се задълбочават.

Освен разглеждането на възпитателни дела МКБППМН работи с родители и ученици и за превенцията на противообществените прояви. През 2010 г. организира 2 срещи със Сдружение „Майки срещу дрогата” с участието на обществени възпитатели към МКБППМН, представители на РУП и Детска педагогическа стая, родители и граждани. Коментирани са проблемите в града по отношение на наркотиците. Родителите са получили конкретни съвети и напътствия от лекар-психиатър, как да реагират и към кого могат да се обърнат за помощ. Организирана е също и Младежка кръгла маса по проблемите на наркоманията в с участието на ученици, педагози и представители на различни институция в града. По данни на РУП през 2011 г. има двойно намаление на регистрираните престъпления, свързани с наркотични вещества, а задържаните за такава дейност са с притежание на минимални количества, от което може да се предполага, че са за лична употреба.

Към Комисията от 2007 г. работи като помощен орган **Център по проблемите на детската личност**. В Центъра се провеждат обучения на ученици за работа по метода „Връстници обучават връстници”. Тематиката на обученията и последвалите срещи и открити уроци, проведени във всички училища по този метод през годините е различна: насилие, агресията, трафика на хора, безопасен интернет. Изводът от работата с тази методика е, че учениците по-добре възприемат нещата, когато са казани от техни връстници.

Освен обучения на ученици-обучители към Центъра по проблеми на детската личност са изградени клубове по интереси, които предлагат на децата и младежите занимания и състезания в различни направления. „Скоростно четене”, шах-турнири и др. Комисията работи съвместно с други организации и институции - „Изида–юначе”, РУП, ръководствата и настоятелствата на училищата, по проекти в областта на превенцията на агресията, употребата на дрога, пътната безопасност сред подрастващите.

**Младежки парламент.** Отчуждението на младите хора от политиката и политическите процеси е характерно и за Община Свиленград. Някои от младите хора не виждат смисъл не само да участват в обществения живот, но дори и да гласуват. Тяхната позиция се изразява в максимата „И да гласувам, и да не гласувам –нищо няма да се промени”. В Свиленград е направен опит да се включат младите хора в процеса на вземане на решения със създаването на Младежки парламент.

Младежкият парламент е изграден по проект “Младите хора – естествен гарант на демокрация” е с разнообразен състав, в него участват младежи от 15 до 35 години. Ръководният състав е от 12 души. Идеята е, младите хора да се включват активно при вземане на решения на Общински съвет, да участват в сесиите и да представят гледната точка на младите, да организират кампании по обществено значими въпроси, самостоятелно и с други организации и институции. Началото е много активно – младежите присъстват на сесиите на ОбС, но поради липсата на ясни правила и механизми за участието им в сесиите постепенно активността се изгубва.

**Младежки НПО:** Младежка организация – Свиленград, която организира заедно с Шато Катаржина Естейт и Община Свиленград и НЧ „Просвета1870” ежегодния фолклорен фестивал „Песни и танци без граници”, превърнал се в един от най-престижните в Южна България, след като в няколко поредни години успява да събере таланти от цялата страна и чужбина; Сдружение „Заедно за Свиленград“; др.

# Състояние на свързаната с младежките дейности инфраструктура: за изкуства, спорт, околна среда, социални контакти, лидерство и др.

Общата площ на изградените паркове, зелени площи и детски площадки на територията на Общината, възлиза на 170 дка, без да е включена площта на стадионите и прилежащите им зелени пространства. Най-голяма е площта на градския парк в Свиленград (30 дка, където са изградени алеи за разходки и 2 детски площадки), следвана от тази на парковете „Панаира” (24 дка), „Гарата” (13 дка) и „Сухата река” (10 дка), които също се намират в града. През последните години на територията на града има обособени зелени площи, които подобряват възможностите за отдих в Свиленград и привлекателността на общината като цяло. В града има три стадиона, от които два с по 20 дка площ и третият с 8 дка. Последният е най-новият стадион, изграден през 2009 г. По-големите спортни площадки, оборудвани със съоръжения за спорт, са в кварталите на града, както и в два от училищните дворове, със свободен достъп на ползване не само от ученици.

От проведените анкети, в периода на изготвяне на Стратегията, с родители, ученици и учители, от проведените срещи с ученици и учители се налага категоричния извод, че базата за спорт в общината е крайно недостатъчна, нуждае се от основен ремонт или изграждане на нова такава и едновременно с това липсва достатъчно и качествено оборудване. За 100% от анкетираните родители базата за спорт е недостатъчна, на това мнение са и 62.5% от учителите и треньорите.

Като тренировъчна база се използват преди всичко спортните зали и площадки на училищата. Мнението на треньори и преподаватели по физическо възпитание е, че базите са претоварени, че понякога в една и съща зала се налага да тренират едновременно различни видове спорт. Спортните площадки в дворовете на училищата се нуждаят от ремонт на настилките, в съответствие със спорта, който ще се играе. В СОУ „Д-р П.Берон” в добро състояние е само площадката по футбол. От ремонт се нуждаят волейболната и баскетболни площадки. Големият спортен салон в училището е ремонтиран, но липсва оборудване. Малкият спортен салон, в който провеждат часовете си учениците от началния курс има неотложна нужда от ремонт. Училището е разработило проект към МОМН, но средствата, които се отпускат са много малко и има възможност само за допълване на топки и други спортни артикули, необходими най-вече за часовете по физическо възпитание, които в рамките на една година се амортизират. Не е по-добро състоянието и на спортната база в ПГССИ ”Хр. Ботев**”.** Настилката на спортната площадка, по мнението на ученици от училището е „останала на камъни”, липсва място за тренировки по лека атлетика, спортната зала също има нужда от основен ремонт и оборудване. Спортната площадка на ОУ „Ив. Вазов” е ремонтирана и осветена и може да се използва пълноценно не само за тренировка на отборите, но и за спорт в свободното време на децата и младежите. Обновени и ремонтирани са и спортните площадки в квартал „Изгрев”, спортна площадка ”Марица” в централна градска част, помощно игрище за футбол в района на плувния басейн. Община Свиленград е разработила проект и предстои изграждането на още 1 спортна площадка в „Сухата река“. Проект по ТГС с Турция предвижда изграждането на велосипедна алея и спортна площадка по протежението на левия бряг на река Марица.

От проучването сред учениците, може да се направи извода, че голяма част от тях имат желание да спортуват в свободното си време, но до голяма степен липсата на зали и недостатъчно добрите условия на съществуващите ги възпира.

# Анализ на местните проблеми в областта на младежките дейности и включване, вкл. по възрастов признак

|  |  |
| --- | --- |
| **Силни страни** | **Слаби страни** |
| 1. Силно ангажирана местна власт с проблемите на младежкото развитие 2. Наличие на свободни сгради и терени, подходящи за развитие на младежки дейности. 3. Наличие неправителствени организации в областта на спорта и култура 4. Добри взаимоотношения и партньорство между отделните организации 5. Наличие на опит на младежки организации в разработване и управление на проекти за финансиране на младежки дейности. 6. Наложени като традиционни културни събития, в които се включват младежи 7. Традиционно участие и класиране на призови места на младежи на национални и международни конкурси, фестивали, турнета, спортни състезания 8. Наличие на възможности за занимания със спорт и културни дейности – танцови, театрални, музикални състави, спортни секции 9. Младежите реалистично преценяват предизвикателствата и участват в инициативи за подобряване на средата и младежкото развитие | 1. Недостатъчна мотивираност за участие в съществуващите организирани форми за оползотворяване на свободното време. 2. Липса на достатъчно атрактивни места за развлечения и спорт 3. Недостатъчно използване на възможностите за съчетаване на различните форми на извънкласна дейност 4. Занижен родителски контрол - предпоставка за появата на негативни постъпки сред подрастващите 5. Прояви на агресия сред младежите в училище и на улицата 6. Недостатъчно добра материална база за спорт в училищата 7. Липса на възможност на учениците от малките училища да избират предпочитани форми на извънкласна работа 8. Наличе на сравнително голям брой ученици от ромски произход, които не посещават училище 9. Професионалната насоченост на паралелките в училищата не отразяват нуждите на пазара на труда 10. Липса на достатъчен брой висококвалифицирани и мотивирани специалисти за работа с младежта, децата и младежките и детски сдружения 11. Проектност на по-голяма част от инициативите и инвестициите за младежи |
| **Възможности** | **Заплахи** |
| 1. Създаване на условия за развиване на навици за здравословен живот и практикуване на спорт и участие в културни секции на младите хора. 2. Развитие на междукултурния диалог и трансграничното сътрудничество. 3. Привличане на младите хора за непосредствено участие, формиране и реализиране на общинската политика за младежта 4. Подготовка и повишаване квалификацията на специалистите в системата за работа с младежта 5. Създаване на възможности за неформално образование 6. Стимулиране на доброволчеството 7. Ползване на различни донорски програми и фондове за осъществяване на младежки дейности | 1. Миграция на талантливи образовани и надарени млади хора 2. Застаряващо население в града и околните села 3. Намаляване на професионалистите, работещи с децата и младите хора 4. Липса на ангажираност на голяма част от родителите по отношение организацията на свободното време на децата и младежите |

Изводите за моментното състояние и нуждите на младите хора в Община Свиленград са направени на база изследване в три фази.

*Първа фаза*, обхваща преглед на всички статистически данни, демографски тенденции, отчетни документи, описания на местните ресурси и институции.

*Втората фаза* е проучване на терен за идентифициране на потребностите на младите хора в областта на формалното и неформално образование, култура, свободно време и обществен живот. Интервютата с младите хора от община Свиленград са реализирани във формата на специализирани анкети и фокус групи.

*Третата фаза* е посветена на изследване мнението и предложенията на представители на НПО, администрация, преподаватели, ръководители, родители и неформални лидери от региона.

**Идентифицирани проблеми по отношение на младежката политика в Свиленград:**

Най-значимите идентифицирани проблеми в сферата на младежката политика:

* Неясни правила, механизми ипроцедури за участие на младите хора в процеса на взимане на решения, касаещи младежко развитие; Недостатъчна съгласуваност с младите хора за вземаните решенията в сферата на младежката политика, спорта и туризма.
* Недостатъчна ангажираност у институциите, що се отнася до насърчаването на младежкото участие, което до известна степен се дължи на недостатъчни умения за мотивиране за включване на младите хора;
* Съществува фрагментация на младежките инициативи, няма координация в това отношение; Координацията е факт за конкретни инициативи, но не и за стратегическите и дългосрочни дейности и разпределение на „ролите“ и отговорностите към младежите и реализирането на младежката политика.
* Липсва системният подход от страна на МОМН – община - висши училища - средни училища – бизнес - граждански организации - млади хора и граждани;
* Няма адекватни механизми за разпространение на информация и насърчаване на младите хора да се възползват от съществуващите реални механизми, за привличане на финансови средства за реализиране на младежки проекти.
* В образователната система няма практика и традиции младите хора да повишават своята компетентност като граждани;
* Въпреки полаганите усилия, все още са недостатъчни възможностите за масова спортна дейност младите хора – с малки изключения базата за масов спорт не е подобрявана в последните 20 години
* Младите не участват в обсъждания за развитие на туризма и не разпознават своята роля и място в тази област. Липсва категоричност при определяне на туризма като приоритетна сфера за Свиленград и съответно като възможност за трудова реализация на младежите.

Изясняване на **причините** на цитираните по-горе проблеми води до следните изводи**:**

* На лице е ниска мотивация на младите хора за гражданско участие и в процеса на взимане на решения и песимизъм относно възможността да се въздейства и да се променят нещата положително;
* Празнина между желанието на младите хора да изразяват мнениетоси и предлаганите методи и алтернативи, което се дължи на ниската степен на гражданско образование унас и води до по-ниско ниво на гражданска активност;
* Липсва координирана информация, специално насочена към младите хора за външни финансиращи програми, за получаване на актуална информация за младежки програми за обучения и участие с и в проекти;
* Не се търси активно съдействие от местните структури в подкрепа на младежката активност за развитие на съвместни проекти;
* Инициативите и проектите не са съгласувани с плановете за развитие и в повечето случаи се работи интуитивно, а усилията остават извън европейските изисквания и специализирани стратегии до момента;
* След всеки малък проект на младежките организации се изгражда нереалистична представа за абсолютно въздействие "колко сме велики";
* До момента не е съществувала възможност за обучение в лидерски умения и успешна комуникация;
* **Не се използва близостта до две други страни и култури, нации – Турция и Гърция, което би могло да допринесе за развитие на толерантността, уменията за между-културно общуване и обмен на добри образователни практики.**

# Визия

**Свиленград – общност, която равноправно и активно включва младите си жители в обществения живот и осигурява условия за тяхната професионална и социална реализация.**

# СТРАТЕГИЧЕСКА ЦЕЛ

Създаване на благоприятна местна среда за развитие, професионална и социална реализация на младите хора в Община Свиленград чрез устойчиви механизми за инвестиране и мобилизиране на потенциала на младежта.

# Основни политики в подкрепа развитието на младите хора и приоритети към тях

Реализирането на стратегията за развитие на младите хора изисква комплексно и детайлно планиране и прилагане на устойчиви политики в различните области, касаещи младежта. Динамично променящите се условия на живот, адаптивността на младежите и конкурентните предимства на други дестинации за професионална и социална реализация налага координирани действия на всички институции и бизнеса, за да се задържи, насърчи и развива младото поколение на Свиленград. От друга страна, отчитайки задачите, които стоят за разрешаване пред Община Свиленград и обективно ограничените ресурси, Стратегията за развитие на младите хора в Община Свиленград е създадена като политика на приоритети. В тази връзка са възприети няколко важни области за въздействие и са определени приоритетите към всяка от тях:

**Повишаване образователното ниво на младежите, осигуряващо трудова реализация и заетост за младите в общината.** Тази политика изисква обединението на формални и неформални форми на образование с цел придобиване на професионални и социални навици. В тази връзка Община Свиленград определя следните:

Основни приоритети:

* Подобряване на условията и качеството на училищното образование
* Развитие на извънкласни форми на обучение в синхрон с принципите за учене през целия живот
* Партньорство с бизнеса и образователните институции за подготовка на адекватна на нуждите на трудовия пазар работна сила

**Повишаване на заетостта сред младите хора**. Трудовата заетост е едно от важните условия за постигането на самостоятелност и независимост на младежите. В тази връзка са необходими координирани действия на публичния и частния сектор за осигуряване на благоприятни условия на пазара на труда и конкурентоспособна работна сила.

Основни приоритети:

* Подкрепа за подобряване практическите умения и професионална ориентация на младите хора преди стартиране на работна кариера, съобразно нуждите на бизнеса
* Инвестиции в обучението на млади служители и работници
* Насърчаване на предприемачеството сред младежите

**Насърчаване на здравословния начин на живот и подобряване на здравеопазването.** Политиката за младежко здраве се основава на превенция на поведение в ущърб на здравето, насърчаване на здравословния начин на живот и спорта, превенция на ХИВ/СПИН и наркомании, както и на подобряване на информираността сред младежите и условията за лечение.

Основни приоритети:

* Превенция на нездравословния начин на живот сред младежите в Община Свиленград
* Насърчаване на активния начин на живот на младежите.
* Изграждане на транспортна култура на отделната личност.
* Противодействие на агресията, престъпленията на малолетни и непълнолетни.

**Социална политика и насърчаване на гражданското участие.** Целта е постигане на устойчивост в осигуряване на равни възможности за достоен живот, подобряване средата за развитие на младите хора, защита на техните права и мобилизиране на младежкия потенциал.

Основни приоритети:

* Изграждане на ефективно действащи механизми за отразяване на младежкото мнение при вземане на политически и социални решения, имащи отношение към тях
* Подкрепа за развитие на младежките организации и насърчаване на младежкото доброволчество
* Подкрепа за млади семейства и подобряване на достъпа до информация и качеството на предлаганите услуги

**Политика за развитие на младежката култура.** Стратегията за младежта се реализира в единно културно пространство. Междукултурния живот се превръща в ново предизвикателство и възможност за неформалното образование на младите хора. Целта на тази политика е да насърчи изграждане и реализация на млади носители на културата и да създаде условия за духовно обогатяване и израстване на младежите.

Основни приоритети:

* Насърчаване младежкия диалог на национално, регионално и трансгранично ниво
* Подкрепа за развитие на културните институции, развиващи младежки дейности и допринасящи за духовното развитие на жителите на Община Свиленград
* Осигуряване на видимост на младежките постижения в областта на културата

# Дейности в подкрепа реализацията на политиките и приоритетите за младежко развитие на Община Свиленград и в частност трансграничния регион

* 1. **Дейности по реализиране на политиката за** **повишаване образователното ниво на младежите, осигуряващо трудова реализация и заетост за младите в общината.**
  2. *Подобряване на условията и качеството на училищното образование* – Този приоритет изисква целенасочени дългосрочни усилия в посока подобряване на физическата среда и материалната база от една страна на училищата в Община Свиленград, и от друга – инвестиции в преподавателските състави и адаптация на образователните програми към съвременните изисквания на пазара на труда. В тази връзка Общинското ръководство предвижда следните дейности:
     1. Цялостна инвентаризация на действащите и перспективни общински училища на територията на Община Свиленград, включваща оценка на: енергийната ефективност на сградите; състоянието на интериорните пространства; оборудването в кабинетите и класните стаи; спортните салони и спортно оборудване в училищата, състоянието на дворните пространства – настилки, ландшафт, съоръжения, обезопасяване; оценка достъпността на сградите от граждани в неравностойно състояние; одит на ИТ инфраструктурата и библиотечния фонд; оценка сигурността и безопасността за учащите и учителите и изготвяне на детайлни препоръки и план за действие по тях, включващ необходими ресурси, отговорни институции, възможности за финансиране и времеви график.
     2. Повишаване възможностите и капацитета на училищно ниво за реализиране на ефективни образователни и превантивни програми, съвместно с Регионалния инспекторат по образование: обучение на административното ръководство, педагогическия персонал и подкрепящи специалисти (логопед, ресурсен учител, педагогически съветник, лекар, мед. сестра) за постигане на по-добри резултати и разрешаване на училищни проблеми, свързани с рисковото поведение на подрастващите и изработване на собствена училищна програма, адекватна на нуждите на бизнеса в Общината.
     3. Създаване и прилагане на „Програма в областта на цифровите технологии за училищата в Община Свиленград“ - има за цели: да ускори развитието на високоскоростен достъп до интернет и да изгради електронна връзка между училищата в общината, за да извлече ползи от наличието на единен библиотечен фонд, учебно дигитално съдържание, споделяне на добри учителски и възпитателски практики, организиране на електронни дискусии и е-обучения и др.
     4. Организиране на ежегоден „Ден на образованието и младежта в Община Свиленград“ през месец ноември (във връзка с Деня на будителите) с цел активизиране на връзките между образователните и обучителните институции и бизнеса и дискутиране възможностите за улесняване на прехода от образование към заетост, нуждите на пазара на труда и възможностите за партньорство. В този ден се избира и учител на годината и ученик с изключителни успехи, за които се предвиждат морални и финансови стимули. За избора му се номинират учители и ученици на страницата на Община Свиленград и се гласува в рамките на 1 месец по предварително определени критерии. Жури от различните училища допълнително оценява избора. Целта е припознаване на успехите и мотивация за по-добри и устойчиви постижения.
  3. *Развитие на извънкласни форми на обучение в синхрон с принципите за учене през целия живот*
     1. Разширяване на възможностите за неформално учене на младите хора чрез публично подпомагане и предлагане на услуги за разширяване на знанията, опита и уменията на млади хора.
     2. Организиране на екскурзии с учебна цел, “зелено училище/лагер”, летен отдих и други форми, предоставящи възможност за съпътстващи дейности и образователни или тренировъчни програми[[2]](#footnote-2) включително и в трансграничния регион.
     3. Подкрепа за реализиране на обучение по подхода “връстници обучават връстници”. Целта е да се привлекат най-успешните ученици, които да работят с деца в риск (застрашени от отпадане или изоставащи по определен предмет) като индивидуални ментори, за да послужат като пример и да мотивират подрастващите. На ежегодния „Ден на образованието и младежта в Община Свиленград“ се избира и най-успешният ментор по предварително определени критерии.
     4. Насърчаване на изследователския интерес на учениците чрез участие в тематични проекти, съвместно с гръцки и турски младежи и преподаватели, което да осигури обмен на опит по-голяма мащабност на инициативите.
  4. *Партньорство с бизнеса и образователните институции за подготовка на адекватна на нуждите на трудовия пазар работна сила*
     1. Насърчаване създаването на публично-частни партньорства за подобряване качеството на образованието в Община Свиленград, като: обединяване на усилията на частни езикови школи с общински училища, създаване на родителски сдружения и партньорства с общината с цел по-качествено общо-училищно образование.
     2. Привличане на бизнеса в ежегодния „Ден на образованието и младежта в Община Свиленград“ и съвместно планиране на инициативи в подкрепа на откриването на нови работни места и развитие уменията на младите участници на пазара на труда.
     3. Съвместни дейности с организации като „Junior Achievement” и Младежки информационен център, НПО и местния бизнес за насърчаване разширението на знанията и уменията на младежите.

1. **Повишаване на заетостта сред младите хора**
   1. *Подкрепа за подобряване практическите умения и професионална ориентация на младите хора преди стартиране на работна кариера, съобразно нуждите на бизнеса*
      1. Подкрепа за създаване и разширяване на съществуващи стажантски програми в реалния сектор за ученици в напреднал курс, съобразени с нуждите на бизнес в Общината.
      2. Организиране на кръгли маси по проблемите на пазара на труда, конюнктурните характеристики на икономиката, квалификацията и уменията на младите хора и на младежки трудови борси.
      3. Разширяване на достъпа до услуги за професионално ориентиране, чрез което да се осигури подкрепа за младите хора при решаване на проблеми, свързани с избора на професия или професионално развитие с оглед на индивидуалните им качества. За целта ежегодно се организира среща с известни професионалисти в областта на развитие и управление на човешките ресурси от реалния сектор и представители на бизнес организации, които представят съвременните изисквания към работната сила.
      4. Популяризиране и насърчаване на използването на EUROPASS и YOUTHPASS от младите хора като инструменти за самооценка на знания и умения, включително до умения, придобити в неформална среда.
   2. *Инвестиции в обучението на млади служители и работници*
      1. Осигуряване стимули за работодатели, предлагащи обучение на работното място и интегрирано обучение.
      2. Предоставяне на информация и съдействие за реализиране на проекти в областта на обучение на млади служители и работници, финансирани от ЕС.
      3. Насърчаване и подпомагане професионалната мобилност на младите хора – помощ за индивидуални планове за кариера, ротация на работното място, търсене на възможности за преквалификация и др.
   3. *Насърчаване на предприемачеството сред младежите*
      1. Осигуряване на подкрепа за бизнес консултиране на предприемчиви млади хора с цел развитието на собствен бизнес.
      2. Насърчаване на млади хора с изключителни постижения в областта на иновациите и промотиране на техните успехи.
      3. Установяване на сътрудничество с бизнес центрове и бизнес инкубатори за предлагане на услуги за целенасочена подкрепа на млади предприемачи.
      4. Стимулиране създаването на нови работни места в сектора на социалната икономика и насърчаване на доброволчески и общностни инициативи, генериращи заетост за младежи от уязвимите групи.
2. **Насърчаване на здравословния начин на живот и подобряване на здравеопазването.**
   1. *Превенция на нездравословния начин на живот сред младежите в Община Свиленград*
      1. Изследване на информираността и нагласите за употреба на наркотични вещества, алкохол и тютюн у учениците от V-Х клас
      2. Организиране на редовни кампании сред родители, учители и ученици, свързани с превенция на наркоманиите, алкохолизма и тютюнопушенето.
      3. Формиращо образование чрез мултимодулни програми в часовете на класа, свободноизбираемата подготовка, задължителната подготовка, гражданското образование, програмите за обучение в общи личностни и социални умения, формиращи активно позитивно отношение и здравословен начин на живот за различните възрастови групи: предучилищна подготовка, начален етап, прогимназиален етап от основната образователна степен и гимназиален етап.
   2. *Насърчаване на активния начин на живот на младежите.*
      1. Инвентаризация на спортните съоръжения в общината, парковата среда и детските площадки и изготвяне на предписания за подобряване на състоянието им, рехабилитация и развитие, вкл. необходими технически действия, ресурси, възможности за финансиране и времеви график, съобразно интересите и нуждите на младежите в общината.
      2. Публична подкрепа за развитие на спортните клубове в Община Свиленград.
      3. Подкрепа за индивидуални дебютанти с особени успехи в спорта.
      4. Въвеждане на пролетни и есенни спортни дни за учениците на територията на цялата община. Целта е организиране на масови и състезателни спортни прояви като: индивидуални състезания на стадион, колективни игри, туристически походи.
   3. *Изграждане на транспортна култура на подрастващите*
      1. Организиране на обучение по Безопасност на движение по пътищата и въвеждане на ежегодни състезания за безопасно колоездене с цел формиране на знания и умения и превръщането им в поведение за самосъхранение и отговорност и сигурност и на останалите участници в движението.
   4. *Противодействие на агресията, престъпленията на малолетни и непълнолетни*
      1. Въвеждане на екипен подход и междуинституционално взаимодействие на основата на ясни помагащи цели, общ професионален език и взаимно опознаване на компетенциите, формите и средствата при работа с младежи правонарушители и при дейностите за превенция на асоциалното поведение и за решаване на конфликти.
      2. Подкрепа за провеждане на Ден на отворените врати в Районното полицейско управления по случай Празника на МВР и Празника на Полицията, с участие на деца, ученици, учители и родители с цел повишаване доверието към правоохранителните органи, повишаване знанията за проблемите, които решават и предоставяне на информация за криминогенната обстановка в общината.
      3. Участие в задължителния контрол в търговски обекти, питейни и увеселителни заведения по отношение на спазване разпоредбите за малолетни и непълнолетни и забрана за разкриване на такива в близост до училища.
      4. Разработване на социални услуги (включително от типа подкрепа, придружаване, менторство), подходящи за млади хора на възраст до 20 години в риск, особено за интегрирането им с мерките за закрила на детето.
      5. Подпомагане организирането на младежки и детски форуми и инициативи като алтернатива на асоциални прояви сред децата и младежите.
3. **Социална политика и насърчаване на гражданското участие**
   1. *Изграждане на ефективно действащи механизми за отразяване на младежкото мнение при вземане на политически и социални решения, имащи отношение към тях*
      1. Използване на новите информационни и комуникационни технологии като предизвикателство за разширяване и задълбочаване участието на младите хора в различни форми на граждански дебати.
      2. Организиране на Ден на отворените врати в Общински съвет по случай Денят на Българската община с цел запознаване на младежите с работата на органите за местно самоуправление.
      3. Насърчаване на участието на младите хора и младежките организации в Местната инициативна група.
      4. Подкрепа за обучение в права на човека и за младежки лидери.
   2. *Подкрепа за развитие на младежките организации и насърчаване на младежкото доброволчество*
      1. Насърчаване само-организирането на младите хора, чрез предоставяне на информация за Европейски програми за развитие на младежки дейности и обмен на опит; провеждане на консултации и подкрепа за развитие на съществуващи младежки организации.
      2. Популяризиране на общински инициативи в подкрепа развитието на общината или на хора в неравностойно положение, към които могат да се привлекат млади хора.
      3. Стимулиране на участието на младите хора и техните организации в опазването, подобряването и управлението на природното богатство.
      4. Въвеждане и поддържане на добри практики за: управление на млади доброволци, за набиране на средства за конкретни инициативи съгласувани с общностните цели, обучение, стимулиране, наблюдение и оценка, както и за признание на постиженията им.
   3. *Подкрепа за млади семейства и подобряване на достъпа до информация и качеството на предлаганите услуги*
      1. Публично подпомагане и предлагане на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора, чрез използване на средства за електронен обмен или чрез местата, предполагащи концентрация на млади хора.
      2. Предоставяне на подкрепа за включване в информационни мрежи като EURODESK и национална младежка информационна мрежа, като инструмент, съдействащ за обмена и разпространението на безплатна информация и консултирането на широк кръг млади хора, младежки работници и младежки организации.
      3. Въвеждане на местни финансови и/или данъчни стимули за млади семейства.
      4. Създаване на възможности за образователни програми за изграждане на родителски умения и превенция на рисково поведение на децата, както и беседи за репродуктивно здраве.
4. **Политика за развитие на младежката култура**
   1. *Насърчаване младежкия диалог на национално, регионално и трансгранично ниво* 
      1. Организиране на зелено училище/лагер с цел насърчаване на междукултурния и образователен обмен и насърчаване на активния начин на живот в трансграничния регион. Друга цел е развитие на умения за общуване в мултикултурна и мултинационална среда.
      2. Електронно приобщаване на младите хора в трансграничния регион с цел насърчаване опознаването на отделните етнически общности и техните култури за стимулиране на толерантност, разбирателство и взаимодействие между общностите.
      3. Популяризиране на европейското и трансгранично сътрудничество в младежката сфера, насърчаване и подпомагане на приобщаването на младите хора към европейското гражданство и изучаването на чужди езици и култури, особено на съседните държави.
   2. *Подкрепа за развитие на културните институции, развиващи младежки дейности и допринасящи за духовното развитие на жителите на Община Свиленград*
      1. Цялостна инвентаризацията на читалищната база, включително: енергиен одит, оценка на оборудването и материалите за реализиране на културни инициативи, събития и програми за младежи; анализ на предлаганите услуги спрямо нуждите на младите хора, подготовка и планирано изпълнение на план за действие .
      2. Подкрепа за читалищни дейности и реконструкция чрез проекти по Европейски програми и възможностите на Местната инициативна група.
      3. Създаване на младежки зони, клубове и младежки пространства в общината, чрез инициативи, включващи ангажимент и координирани дейности с културните институции.
      4. Подкрепа за обучение на педагогическия персонал за работа с млади хора и млади таланти.
   3. *Осигуряване на видимост на младежките постижения в областта на културата*
      1. Взаимодействие с медиите и обществеността с цел представяне на млади таланти в областта на културата, спорта, точните и хуманитарни науки, бизнеса в рамките и извън Община Свиленград.
      2. Представяне на успехите на младежи на специални събития пред техни връстници
      3. Припознаване успехите на младите хора чрез номинациите, гласуването и избора на Ученик и Ментор на годината в рамките на Ден на образованието и младите хора в Община Свиленград.

# Допълнителни дейности и събития, които са предложени от местната общност:

* 1. Обособяване на сграда/помещения за младежки дейности и свободно време
  2. Изграждане на площадки за нетрадиционни спорове и занимания: скейтборд; кино на открито; сцена за творчески изяви;
  3. Развитие на зони за отдих и спорт край река Марица (кану-каяк и гребане)
  4. Помещение за детска работилница (оборудвана с подходящи инструменти материали)
  5. Мини-голф игрище;
  6. Международен фолклорен фестивал
  7. Литературен фестивал
  8. Мобилна ледена пързалка
  9. Боулинг зала
  10. Фестивал на детските произведения (hand-made);
  11. Изложба на детската фотография;
  12. Караоке фестивал (международен)
  13. Обмен на ученици (престой в училище и местно семейство)
  14. Открити уроци

# Посочените по горе идеи за дейности и събития, могат да бъдат разглеждани като възможност за дългосрочни инвестиции. Те принципно се нуждаят по-сериозна подготовка и финансова обезпеченост.ИЗПЪЛНЕНИЕ И МОНИТОРИНГ НА СТРАТЕГИЯТА ЗА РАЗВИТИЕ НА МЛАДИТЕ ХОРА В ОБЩИНА СВИЛЕНГРАД

**Етапи на реализация:**

* Приемане на стратегията след активни консултации с младежки организации и представяне пред Общински съвет Свиленград.
* Последователни и системни оценки и анализ на състоянието на дейностите за младежта, осигуряващи възможности за сравнение на напредъка.
* Ежегодно отчитане на резултатите от изпълнението на политиките и дейностите за младежта и предприемане на корективни или надграждащи действия след консултации с целевата група.

**Отговорни институции:**

Основната отговорност за изпълнение на стратегията се поема от Община Свиленград, а приемането и контрола от Общински съвет Свиленград в качеството им на органи на местно управление. Ежегодно се изготвя и приема Общински план/календар за младежките дейности, и съгласуван с Областният план за младежта, чийто цели и приоритети на регионално ниво са в съответствие с Националната стратегия за младежта, с областната стратегия за развитие и с потребностите на младежите в региона, според разпоредбите на новия Закон за младежта (2012). Контролните функции са в компетенциите на Общински съвет на Свиленград и ресорните звена на Общинска администрация Свиленград. За нуждите на международното сътрудничество е препоръчително да се създаде контактна група на упълномощени представители на регионите от трите гранични държави.

Други институции и организации, с които се съгласува и координира изпълнението на стратегията са:

* Национално ниво:
  + - Министерство на образованието младежта и науката;
    - Министерството на физическото възпитание и спорта;
  + Регионално ниво
* Областна администрация Хасково;
* БЧК – гр. Хасково;
* Областна управа Хасково
* Регионални младежки организации, развиващи дейност на територията на Община Свиленград
  + Местно ниво
* Общински съвет
* Общинска администрация Свиленград и кметства
* МКБППМН
* Отдел за закрила на детето
* Учебни заведения
* Училищни настоятелства и родителски комитети
* Спортни клубове, отговарящи на изискванията на Закона за физическото възпитание и спорта
* Съюз на работодателите
* Учителски синдикати
* Читалища
* Неправителствени организации, работещи по проблемите на младите хора;
* Младежки организации, отговарящи на изискванията на Закона за младежта;
* Консултативен съвет по въпросите на младежта, когато такъв е създаден
  + Институции партньори на трансгранично ниво (индикативни):
* Езиковата гимназия с учителски профил от Одрин, Турция
* Младежки организации и местни власти в Одрин
* Младежки организации и местни власти в гръцкия граничен район

**Принципи при изпълнение на стратегията**

* Участие на младите хора
* Законност
* Прозрачност и отчетност
* Отзивчивост и равнопоставеност

**Ресурсно осигуряване**

* Човешки и организационни ресурси
* Финансово обезпечаване;
  + Общински бюджет;
  + Училищни бюджетни средства;
  + Самофинансиране вкл. набиране на средства
  + Финансиране по програми национални, ЕС и други донори
* Технически средства
* Информационно обезпечаване

# План за прилагане на стратегията

|  |  |  |  |  |  |
| --- | --- | --- | --- | --- | --- |
| **№**  **на приоритет** | **Дейност** | **2012** | **2013** | **2014** | **2015** |
| 1.1 | Цялостна инвентаризация на действащите и перспективни общински училища на територията на Община Свиленград |  |  |  |  |
| 1.1 | Повишаване възможностите и капацитета на училищно ниво за реализиране на ефективни образователни и превантивни програми, съвместно с Регионалния инспекторат по образование: обучение на административното ръководство, педагогическия персонал и подкрепящи специалисти |  |  |  |  |
| 1.1 | Създаване и прилагане на „Програма в областта на цифровите технологии за училищата в Община Свиленград“ |  |  |  |  |
| 1.1 | Организиране на ежегоден „Ден на образованието и младежта в Община Свиленград“ |  |  |  |  |
| 1.2 | Разширяване на възможностите за неформално учене на младите хора чрез публично подпомагане и предлагане на услуги за разширяване на знанията, опита и уменията на млади хора |  |  |  |  |
| 1.2 | Организиране на екскурзии с учебна цел, “зелено училище/лагер”, летен отдих и други форми, предоставящи възможност за съпътстващи дейности и образователни или тренировъчни програми в трансграничния регион |  |  |  |  |
| 1.2 | Подкрепа за реализиране на обучение по подхода “връстници обучават връстници” |  |  |  |  |
| 1.2 | Насърчаване на изследователския интерес на учениците чрез участие в тематични проекти, съвместно с гръцки и турски младежи и преподаватели |  |  |  |  |
| 1.3 | Насърчаване създаването на публично-частни партньорства за подобряване качеството на образованието в Община Свиленград |  |  |  |  |
| 1.3 | Привличане на бизнеса в ежегодния „Ден на образованието и младежта в Община Свиленград“ и съвместно планиране на инициативи в подкрепа на откриването на нови работни места и развитие уменията на младите участници на пазара на труда |  |  |  |  |
| 1.3 | Съвместни дейности с организации като „Junior Achievement” и Младежки информационен център, НПО и местния бизнес за насърчаване разширението на знанията и уменията на младежите |  |  |  |  |
| 2.1 | Подкрепа за създаване и разширяване на съществуващи стажантски програми в реалния сектор за ученици в напреднал курс, съобразени с нуждите на бизнес в Общината |  |  |  |  |
| 2.1 | Организиране на кръгли маси по проблемите на пазара на труда, конюнктурните характеристики на икономиката, квалификацията и уменията на младите хора и на младежки трудови борси |  |  |  |  |
| 2.1 | Организиране на среща с известни професионалисти в областта на развитие и управление на човешките ресурси от реалния сектор и представители на бизнес организации, които представят съвременните изисквания към работната сила |  |  |  |  |
| 2.1 | Популяризиране и насърчаване на използването на EUROPASS и YOUTHPASS |  |  |  |  |
| 2.2 | Осигуряване стимули за работодатели, предлагащи обучение на работното място и интегрирано обучение |  |  |  |  |
| 2.2 | Предоставяне на информация и съдействие за реализиране на проекти в областта на обучение на млади служители и работници, финансирани от ЕС |  |  |  |  |
| 2.2 | Насърчаване и подпомагане професионалната мобилност на младите хора |  |  |  |  |
| 2.3 | Осигуряване на подкрепа за бизнес консултиране на предприемчиви млади хора с цел развитието на собствен бизнес |  |  |  |  |
| 2.3 | Насърчаване на млади хора с изключителни постижения в областта на иновациите и промотиране на техните успехи |  |  |  |  |
| 2.3 | Установяване на сътрудничество с бизнес центрове и бизнес инкубатори за предлагане на услуги за целенасочена подкрепа на млади предприемачи |  |  |  |  |
| 2.3 | Стимулиране създаването на нови работни места в сектора на социалната икономика и насърчаване на доброволчески и общностни инициативи, генериращи заетост за младежи от уязвимите групи |  |  |  |  |
| 3.1 | Изследване на информираността и нагласите за употреба на наркотични вещества, алкохол и тютюн у учениците от V-Х клас |  |  |  |  |
| 3.1 | Организиране на редовни кампании сред родители, учители и ученици, свързани с превенция на наркоманиите, алкохолизма и тютюнопушенето |  |  |  |  |
| 3.1 | Формиращо образование чрез мултимодулни програми в часовете на класа, свободноизбираемата подготовка, задължителната подготовка, гражданското образование, програмите за обучение в общи личностни и социални умения, формиращи активно позитивно отношение и здравословен начин на живот за различните възрастови групи |  |  |  |  |
| 3.2 | Инвентаризация на спортните съоръжения в общината, парковата среда и детските площадки и изготвяне на предписания за подобряване на състоянието им |  |  |  |  |
| 3.2 | Публична подкрепа за развитие на спортните клубове в Община Свиленград |  |  |  |  |
| 3.2 | Подкрепа за индивидуални дебютанти с особени успехи в спорта |  |  |  |  |
| 3.2 | Въвеждане на пролетни и есенни спортни дни за учениците на територията на цялата община |  |  |  |  |
| 3.3 | Организиране на обучение по Безопасност на движение по пътищата и въвеждане на ежегодни състезания за безопасно колоездене |  |  |  |  |
| 3.4 | Въвеждане на екипен подход и междуинституционално взаимодействие на основата на ясни помагащи цели, общ професионален език и взаимно опознаване на компетенциите, формите и средствата при работа с младежи правонарушители и при дейностите за превенция на асоциалното поведение и за решаване на конфликти |  |  |  |  |
| 3.4 | Подкрепа за провеждане на Ден на отворените врати в Районното полицейско управлениe |  |  |  |  |
| 3.4 | Участие в задължителния контрол в търговски обекти, питейни и увеселителни заведения по отношение на спазване разпоредбите за малолетни и непълнолетни и забрана за разкриване на такива в близост до училища |  |  |  |  |
| 3.4 | Разработване на социални услуги (включително от типа подкрепа, придружаване, менторство), подходящи за млади хора на възраст до 20 години в риск |  |  |  |  |
| 3.4 | Подпомагане организирането на младежки и детски форуми и инициативи като алтернатива на асоциални прояви сред децата и младежите |  |  |  |  |
| 4.1 | Използване на новите информационни и комуникационни технологии като предизвикателство за разширяване и задълбочаване участието на младите хора в различни форми на граждански дебати |  |  |  |  |
| 4.1 | Организиране на Ден на отворените врати в общински съвет по случай Денят на Българската община |  |  |  |  |
| 4.1 | Насърчаване на участието на младите хора и младежките организации в Местната инициативна група |  |  |  |  |
| 4.1 | Подкрепа за обучение в права на човека и за младежки лидери |  |  |  |  |
| 4.2 | Насърчаване само-организирането на младите хора, чрез предоставяне на информация за Европейски програми за развитие на младежки дейности и обмен на опит; провеждане на консултации и подкрепа за развитие на съществуващи младежки организации |  |  |  |  |
| 4.2 | Популяризиране на общински инициативи в подкрепа развитието на общината или на хора в неравностойно положение, към които могат да се привлекат млади хора |  |  |  |  |
| 4.2 | Стимулиране на участието на младите хора и техните организации в опазването, подобряването и управлението на природното богатство |  |  |  |  |
| 4.2 | Въвеждане и поддържане на добри практики за: управление на млади доброволци |  |  |  |  |
| 4.3 | Публично подпомагане и предлагане на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора, чрез използване на средства за електронен обмен или чрез местата, предполагащи концентрация на млади хора |  |  |  |  |
| 4.3 | Предоставяне на подкрепа за включване в информационни мрежи като EURODESK и национална младежка информационна мрежа |  |  |  |  |
| 4.3 | Въвеждане на местни финансови и/или данъчни стимули за млади семейства |  |  |  |  |
| 4.3 | Създаване на възможности за образователни програми за изграждане на родителски умения и превенция на рисково поведение на децата, както и беседи за репродуктивно здраве |  |  |  |  |
| 5.1 | Организиране на зелено училище/лагер с цел насърчаване на междукултурния и образователен обмен и насърчаване на активния начин на живот в трансграничния регион |  |  |  |  |
| 5.1 | Електронно приобщаване на младите хора в трансграничния регион с цел насърчаване опознаването на отделните етнически общности и техните култури за стимулиране на толерантност, разбирателство и взаимодействие между общностите |  |  |  |  |
| 5.1 | Популяризиране на европейското и трансгранично сътрудничество в младежката сфера |  |  |  |  |
| 5.2 | Цялостната инвентаризация на читалищната база, включително: енергиен одит, оценка на оборудването и материалите за реализиране на културни инициативи, събития и програми за младежи; анализ на предлаганите услуги спрямо нуждите на младите хора, подготовка и планирано изпълнение на план за действие |  |  |  |  |
| 5.2 | Подкрепа за читалищни дейности и реконструкция чрез проекти по Европейски програми и възможностите на Местната инициативна група |  |  |  |  |
| 5.2 | Създаване на младежки зони, клубове и младежки пространства в общината, чрез инициативи, включващи ангажимент и координирани дейности с културните институции |  |  |  |  |
| 5.2 | Подкрепа за обучение на педагогическия персонал за работа с млади хора и млади таланти |  |  |  |  |
| 5.3 | Взаимодействие с медиите и обществеността с цел представяне на млади таланти в областта на културата, спорта, точните и хуманитарни науки, бизнеса в рамките и извън Община Свиленград |  |  |  |  |
| 5.3 | Представяне на успехите на младежи на специални събития пред техни връстници |  |  |  |  |
| 5.3 | Припознаване успехите на младите хора чрез номинациите, гласуването и избора на Ученик и Ментор на годината в рамките на Ден на образованието и младите хора в Община Свиленград |  |  |  |  |

# Календар на младежките дейности в трансграничния регион юли 2012 – юли 2013 година

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Дейност** | **7.12** | **8.12** | **9.12** | **10.12** | **11.12** | **12.12** | **1.13** | **2.13** | **3.13** | **4.13** | **5.13** | **6. 13** | **7.13** |
| ***Дейности по инвентаризация на материалната база и планиране на младежки дейности*** | **х** |  |  |  |  |  |  |  |  |  |  |  |  |
| ***Организиране на екскурзии с учебна цел, “зелено училище/лагер”*** | **х** |  |  |  |  |  |  |  |  |  |  |  |  |
| ***Организиране на обучение по Безопасност на движение по пътищата*** |  |  | **х** | **х** |  |  |  |  |  |  | **х** |  |  |
| ***Организиране на Ден на отворените врати в общински съвет по случай Денят на Българската община*** |  |  |  | **х** |  |  |  |  |  |  |  |  |  |
| ***Ден на образованието и младежта*** |  |  |  |  | **х** |  |  |  |  |  |  |  |  |
| ***Среща с известни професионалисти в областта на развитие и управление на човешките ресурси от реалния сектор*** |  |  |  |  |  |  | **х** |  |  |  |  |  |  |
| ***Фестивал на детския късометражен филм/клип*** |  |  |  |  |  |  |  | **х** |  |  |  |  |  |
| ***Пролетен фестивал и зелен лагер*** |  |  |  |  |  |  |  |  | **х** | **х** |  |  |  |
| ***Ежегодно трансгранично състезание за безопасно колоездене и опознаване (по случай Деня на Европа)*** |  |  |  |  |  |  |  |  |  |  | **х** |  |  |
| ***Международна детска среща/асамблея до 2 дена:***  ***Научни олимпиади; храна, сувенири, фолколорни изяви с благотворителна цел за определена кауза; вечер на народите; карнавал/маскарад; спортни състезания*** |  |  |  |  |  |  |  |  |  |  |  | **х** |  |
| ***Скейтборд лагер и състезание*** |  |  |  |  |  |  |  |  |  |  |  |  | **х** |

Участници: деца, учители, родители, административни служители от трансграничния регион: България, Турция и Гърция

# Използвана литература и източници:

1. *Закон за младежта (*Обн. - ДВ, бр. 31 от 20.04.2012 г., в сила от 20.04.2012 г.)
2. *Национален статистически институт, „Районите, областите и общините в България –1999”*
3. *Национален статистически институт, „Районите, областите и общините в България –2007”*
4. *Интернет страница на Национален статистически институт, www.nsi.bg*
5. *Община Свиленград, Общински план за развитие – 2006 – 2013*
6. *Община Свиленград, Анализ на административните процеси, определящи състоянието на административното обслужване в община Свиленград, 2009*
7. *Община Свиленград, Програма за оптимизация и развитие на образованието в Община Свиленград – 2008 - 2013*
8. *Община Свиленград, Програма за развитие на туризма в Община Свиленград - 2006-2011 година*
9. *Община Свиленград, Програма за развитие на читалищната дейност в Община Свиленград през 2010 година*
10. *Община Свиленград, маркетингов профил, 2007 г.*
11. *Презентации и кратки тематични документи, предоставени от служители на Община Свиленград*
12. [*http://www.auburn.nsw.gov.au/Govern1/CouncilMeetings/Business%20Papers%202011/Attachment%20to%20Item%20196-11%20-%20Progress%20Report%20on%20the%20Auburn%20Youth%20Strategy%202009-2012.pdf*](http://www.auburn.nsw.gov.au/Govern1/CouncilMeetings/Business%20Papers%202011/Attachment%20to%20Item%20196-11%20-%20Progress%20Report%20on%20the%20Auburn%20Youth%20Strategy%202009-2012.pdf)
13. *Доклади от качествено проучване за профила на територията*
14. *Интернет базирана информация*

1. Училището в с.Кап.Андреево в процес на закриване - решение на ОбС от м.април 2012 [↑](#footnote-ref-1)
2. Например новоразработените модули „Проблеми и опазване на околната среда”, „Природосъобразен начин на живот и оцеляване в дивата природа”, „Междукултурна комуникация и общуване” и „Лидерство и презентационни умения” и др. [↑](#footnote-ref-2)